hotchpotch/miracl-hf-unified huggingface dataset:
శ్రీవిష్ణు(నటుడు)
శ్రీ విష్ణు ఒక తెలుగు నటుడు, అతను తెలుగులో సినిమాలు చేస్తున్నాడు.అతను బాణం మరియు సోలో లో కొన్ని చిన్న పాత్రలతో నటుడిగా పరిచయమయ్యాడు.2013లో ప్రేమ ఇష్క్ కాధల్ చిత్రంలో 'రొయల్ రజు'గా తరువాత సంవత్సరం సెకండ్ హ్యండ్ చిత్రం మరియు 2016లో అప్పట్లో ఒకడుండేవాడు తో మంచి గుర్తింపు పొందాడు.
అతను విశాఖపట్నంలో పాఠశాలకు వెళ్లాడు మరియు విశాఖపట్నం గాంధీ ఇన్స్టిట్యూట్ ఆఫ్ టెక్నాలజీ అండ్ మేనేజ్మెంట్ నుండి బిజినెస్ మేనేజ్మెంట్ పట్టా పొందాడు. కాలేజీలో ఆయన థియేటర్ గ్రూపు సభ్యుడు. అతను క్రికెట్ అంటే ఆశక్తి మరియు అతని యువకుడిగా ఉన్నప్పుడు అతను ఆంధ్ర ప్రదేశ్ అండర్ -19 జట్టు కొరకు ఆడాడు.
బాణం మరియు సోలో లో కొన్ని చిన్న పాత్రలతో నటుడిగా పరిచయమయ్యాడు. 2013 లో, ప్రేమా ఇష్క్ కాధల్ చిత్రంలో ప్రధాన పాత్ర పోషించటానికి దర్శకుడు పవన్ సాడినేని చేరుకున్నాడు .2014 లో నారా రోహిత్ ప్రతానిధిలో ఒక హోం మంత్రి కుమారుడిగా నటించారు.
కొన్ని చిన్న పాత్రలలో నటించిన తరువాత, 2016 లో అప్పట్లో ఒకడుండేవాడు చిత్రంలో ప్రదాన పాత్ర పోషించాడు.
మేర్లపాక గాంధీ
మేర్లపాక గాంధీ ఒక సినీ దర్శకుడు మరియు రచయిత. ఇంజనీరింగ్ చదివి ఆ తర్వాత చెన్నైలోని ఎల్. వి. ప్రసాద్ సంస్థలో సినిమా రంగానికి చెందిన మెలకువలు నేర్చుకున్నాడు. ఆ తర్వాత హైదరాబాదుకు వచ్చి 2013 లో వెంకటాద్రి ఎక్స్‌ప్రెస్ చిత్రం ద్వారా దర్శకుడిగా పరిచయమయ్యాడు. 2016 లో ఇతను ఎక్స్‌ప్రెస్ రాజా అనే చిత్రానికి దర్శకత్వం వహించాడు. నాని కథానాయకుడిగా వస్తున్న కృష్ణార్జున యుద్ధం అనే చిత్రానికి దర్శకత్వం వహిస్తున్నాడు. ఇతని తండ్రి మేర్లపాక మురళి ప్రముఖ రచయిత.
ఇతను చిత్తూరు జిల్లా, రేణిగుంట మండలం, వెదుళ్ళచెరువు గ్రామంలో జన్మించాడు. తర్వాత వీరి కుటుంబం రేణిగుంటకు మారింది. తండ్రి మేర్లపాక మురళి ప్రముఖ రచయిత మరియు విలేఖరి. ఈనాడు, ఆంధ్రజ్యోతి వార్తాపత్రికల్లో పనిచేశాడు. ఆయన రాసిన 24 నవలలు స్వాతి వారపత్రికలో ప్రచురించబడ్డాయి. ఈయనకు చే గువేరా అంటే అభిమానం ఉండటంతో కుమారుడికి అదే పేరు పెట్టాడు, కానీ ఊర్లోని వాళ్ళకి ఆ పేరు పలకడం చేతకాకపోవడంతో అతని ఐదో యేట గాంధీ అని పేరు మార్చాడు. నాలుగో తరగతి దాకా వెదుళ్ళ చెరువులో చదివాడు. తర్వాత రేణిగుంటలో కొన్ని సంవత్సరాలు చదివాడు. పదో తరగతి దాకా తిరుపతిలో చదివాడు. ఇంటర్మీడియట్ లో బై. పి. సి చదివి తర్వాత ఆళ్ళగడ్డలో బయోటెక్నాలజీలో ఇంజనీరింగ్ చదివాడు. ఇతనితో పాటు తల్లి కూడా అక్కడే వార్డెనుగా పనిచేసింది.
2014లో ఇతని వివాహం సుష్మ అనే అమ్మాయితో జరిగింది. ఇద్దరూ ఎనిమిదో తరగతి నుంచి ఇంటర్మీడియట్ వరకు కలిసి చదివారు. తర్వాత గాంధీ ఆళ్ళగడ్డ లో బి. టెక్ చదివితే సుష్మ తిరుపతిలో డిగ్రీ పూర్తి చేసింది. వీరికి లిపి అనే ఒక కూతురు ఉంది.
పదో తరగతి నుంచే సినిమాల మీద ఆసక్తి ఉన్నా తండ్రి ప్రోద్భలంతో బి.టెక్ దాకా చదివాడు. తర్వాత తండ్రిని ఒప్పించి చెన్నైకి వెళ్ళి ఎల్. వి. ప్రసాద్ ఇన్‌స్టిట్యూట్ లో సినిమాటోగ్రఫీ కోర్సులో చేరాడు కానీ దర్శకత్వానికి సంబంధించిన కోర్సుకు హాజరయ్యేవాడు. తండ్రి రచయిత కావడంతో స్వతహాగా పుస్తకాల మీద ఆసక్తి కలిగింది. చదివిన ప్రతి పుస్తకానికి తండ్రి 25 రూపాయల చొప్పున బహుమతిగా ఇచ్చేవాడు. ఫిల్మ్ స్కూల్లో చేరిన తర్వాత రాయడం కూడా అలవాటైంది. ఫిల్మ్ స్కూల్లో చదివిన ఒక సంవత్సరం తర్వాత "కర్మరా దేవుడా" అనే పేరుతో ఒక లఘుచిత్రం తీశాడు. దానికి మంచి స్పందన వచ్చింది. ఈ చిత్రాన్ని చూసిన కొంతమంది హైదరాబాదుకు రమ్మన్నారు. అలా 2012 లో ఫిల్మ్ కోర్సును మధ్యలోనే వదిలిపెట్టె హైదరాబాదుకు వచ్చాడు. ఒక స్నేహితుడి ద్వారా సందీప్ కిషన్ ని కలిశాడు. ఒక కథ చెబితే అతనికి బాగా నచ్చింది. అదే 2013 లో వచ్చిన గాంధీ మొదటి సినిమా వెంకటాద్రి ఎక్స్‌ప్రెస్. ఈ సినిమా విజయం సాధించింది. ఈ సినిమాకు ముందు ఎవరి దగ్గరా సహాయ దర్శకుడిగా పనిచేయలేదు. కానీ సందీప్ సహకారంతో మొదటి సినిమాకే పరిశ్రమలో వివిధ విభాగాల్లోని సీనియర్లతో పనిచేసే అవకాశం కలిగింది.
మొదటి సినిమా విడుదలయిన ఒకటిన్నర ఏడాది తర్వాత శర్వానంద్ కథానాయకుడిగా ఎక్స్‌ప్రెస్ రాజా అనే సినిమా తీశాడు. ఇది కూడా మంచి విజయం సాధించింది. 2017 లో నాని కథా నాయకుడిగా కృష్ణార్జున యుద్ధం అనే సినిమా ప్రారంభమైంది. ఇది 2018లో విడుదల కానుంది.
రాయల కళా గోష్ఠి
రాయల కళా గోష్ఠి అనంతపురం పట్టణంలో 1974లో ఏర్పాటయిన ఒక సాహిత్య సాంస్కృతిక సంస్థ. ఇది 2 దశాబ్దాల కాలం వివిధ సాహిత్య కార్యక్రమాలను నిర్వహించి ప్రజల మన్ననలను పొందింది. ప్రముఖ అష్టావధాని, కవి ఆశావాది ప్రకాశరావు ఈ సంస్థకు వ్యవస్థాపక కార్యదర్శిగా పనిచేశాడు. ఈ సంస్థ సలిపిన నిర్విరామ కృషి ఫలితంగా ఆంధ్ర ప్రదేశ్ సాహిత్య అకాడమీ దీనిని తన అనుబంధ సంస్థగా గుర్తింపునిచ్చింది. 
దేశంలో పెరుగుతున్న తెలుగు భాషా సాహిత్యభ్యుదయాభివృద్ధిని సమీక్షిస్తూ యువకుల, విద్యార్థుల భాషా సాహిత్య స్థాయి రచనలకు ప్రోత్సాహమిస్తూ, వారిలో సాహిత్య, శాస్త్రీయ, కళా వికాసం అభివృద్ధి చెందేలా వివిధ అంశాలలో నిష్ణాతులైన కవిపండితుల నాహ్వానించి వారి విజ్ఞాన పరిధులను పెరుగుదలకు దోహదం చేస్తూ, వకృత్వ, వ్యాసరచన, కవితారచన పోటీలు నిర్వహించడం ద్వారా వారి అంతర శక్తులను వెలికి తీసి, సాంఘిక చైతన్యానికి వారి మేధస్సులను ఉపకరించేలా మలచాలనే ధ్యేయంతో ఈ సంస్థ స్థాపించబడింది. 
ఈ సంస్థ ప్రారంభమైనది మొదలు కవి జయంతులు, కవి సన్మానాలు, కావ్యగానాలు, అష్టావధానాలు, అజ్ఞాత కవిపూజలు, గ్రంథావిష్కరణలు, పుస్తక ప్రదర్శనలు, మారుతున్న విలువలపై సమీక్షా ప్రసంగాలు, సారస్వతోపన్యాసాలు, వివిధ సాహిత్య ప్రక్రియలపై చర్చా కార్యక్రమాలు నిర్వహిస్తూ ఆధునిక, ప్రాచీన సాహిత్యాలకు వారధిగా నిలిచింది.
ఈ సంస్థ వారం వారం నిర్వహించిన సాహిత్య గోష్ఠులే కాక, త్రైమాసిక సభలను నిర్వహించింది. 1974లో మొదటిసారి రాయలసీమ రచయితల మహాసభలను దిగ్విజయంగా నిర్వహించింది. కీర్తిశేషులు భోగిశెట్టి జోగప్ప స్మారక పురస్కారాన్ని ఏర్పాటు చేసి ప్రతియేటా ఒక్కొక్క కవికి నూటపదహారు రూపాయల నగదు పురస్కారాన్ని అందజేసింది. ఈ సాహిత్య పురస్కారం అందుకున్న వారిలో రాళ్ళపల్లి అనంతకృష్ణశర్మ, కల్లూరు వేంకట నారాయణ రావు, బెళ్లూరి శ్రీనివాసమూర్తి, రాప్తాటి ఓబిరెడ్డి, శలాక రఘునాథశర్మ మొదలైన వారున్నారు.
ఈ సంస్థ సంపత్ రాఘవాచార్యులు, గడియారం వెంకటశేషశాస్త్రి, కోట వీరాంజనేయశర్మ, లింగాల భోగవతి చెన్నారెడ్డి, సి.వి.సుబ్బన్న శతావధాని, మీగడ నరసింహారెడ్డి, ఆర్.ఎస్.సుదర్శనం, కొలకలూరి ఇనాక్ మొదలైన వారిని ఘనంగా సత్కరించింది.
ఇంకా ఈ సంస్థ అంతర్జాతీయ బాలల దినోత్సవం సందర్భంగా బాలల సాహిత్య సదస్సు, సరోజినీ నాయుడు శతజయంతి, ముట్నూరు కృష్ణారావు శతజయంతి మొదలైన కార్యక్రమాలను విజయవంతంగా నిర్వహించింది.
ఈ సంస్థ తన కార్యకలాపాలలో భాగంగా కొన్ని గ్రంథాలను ప్రచురించింది. వాటిలో కొన్ని:
రాజగోపాలన్ వాసుదేవన్
రాజగోపాలన్ వాసుదేవన్ భారతదేశ శాస్త్రవేత్త. ఆయన వ్యర్థ పదార్థాల నిర్వహణా కార్యక్రమాలలో విశేష కృషిచేసాడు. ఆయన త్యాగరాజర్ కాలేజి ఆఫ్ ఇంజనీరింగ్ లో ప్రొఫెసర్ గా పనిచేయుచున్నారు. ఆయన ప్రపంచ కాలుష్యానికి ముఖ్య కారణ మైన ప్లాస్టిక్ వ్యర్థాలను పురర్వినియోగం చేస్తూ అధిక నాణ్యత మరియు మన్నిక గల ప్లాస్టిక్ రోడ్లను రూపొందించారు. ఈ విధానం వల్ల పర్యావరణానిని నష్టం కలిగిస్తున్న ప్లాస్టిక్ వ్యర్థాలను తిరిగి ఉపయోగించవచ్చు. వేగంగా రోడ్లను నిర్మాణం చేయవచ్చు. ఆయన 2008 ఏప్రిల్ 15 నమహాత్మా పాఠశాలలను సందర్శించారు. అధిక వర్షాలు కురిసినా సరే ఆయన రూపకల్పన చేసిన ప్లాస్టిక్ రోడ్లకు ఎటువంటి నష్టం వాటిల్లలేదు. ఆయన రూపొందించిన ఈ విధానాలను భారతదేశంలోని గ్రామీణ ప్రాంతాలలో ఎక్కువగా వినియోగిస్తున్నారు.
ఆయన 1965 మరియు 1967 లలో బి.యస్సీ మరియు ఎం.ఎస్సీ లను మద్రాసు విశ్వవిద్యాలయం నుండి చేసారు. ఆయన 1974లో అదే విశ్వవిద్యాలయం నుండి పి.హెచ్.డి పొందారు. 1975 లో ఆయన తియగరాజర్ కాలేజ్ ఆఫ్ ఇంజనీరింగ్ లో అధ్యాపకునిగా చేరారు మరియు 1998లో ప్రొఫెసరుగా ఉద్యోగ భాద్యతలను నిర్వహిస్తున్నారు. 
ఆయన పరిశోధనలు ముఖ్యంగా వ్యర్థ పదార్థాల నిర్వహణ మూలంగా ప్లాస్టిక్ రోడ్ల నిర్మాణం.
అరవింద్ గుప్తా
అరవింద్ గుప్తా భారతీయ ఆవిష్కర్త మరియు విజ్ఞానశాస్త్రంలో ప్రసిద్ధుడు.
కాన్పూర్‌ లోని ఇండియన్ ఇనిస్టిట్యూట్ ఆఫ్ టెక్నాలజీలో 1970 లో విద్యార్ధిగా ఉన్నప్పుడు, గుప్తా నమ్మకంతో సోషలిస్టుగా అవతరించారు. తరువాత దానికి బదులుగా అతను "ఖాళీ వాక్పటికం కంటే చిన్న సానుకూల చర్యలో ఎక్కువ విశ్వాసాన్ని ఉంచాడు." గుప్తా నియత విద్యకు అవకాశాలు లేని విద్యార్థులకు బోధించడం ద్వారా సామాజిక సేవను ప్రారంభించాడు. క్లుప్తంగా అవరింద్ గుప్తా 1978 లో మధ్యప్రదేశ్‌ లోని హొషంగాబాద్ సైన్స్ టీచింగ్ ప్రోగ్రాం (HSTP) లో పాల్గొన్నారు. అతను అక్కడ ఉన్నప్పుడే సాధారణ బొమ్మలు మరియు విద్యాసంబంధ ప్రయోగాలను స్థానికంగా అందుబాటులో ఉన్న సామగ్రిని అలాగే చెత్తగా విసిరే వస్తువులను ఉపయోగించి తన ఆలోచనను అభివృద్ధి చేశాడు.
ఆయన కనుగొన్న ఈ సాధారణబొమ్మలు పిల్లలను ఎంతో ఆకర్షించాయి మరియు ఆయాన సైన్స్ లో ఆయన ఉద్యమం ప్రాచుర్యం పొందడానికి దోహదపడింది.
ఆయన వ్రాసిన మొదటి పుస్తకం "మేచ్ స్టిక్ మోడల్స్ అండ్ అదర్ సైన్స్ ఎక్స్‌పరిమెంట్స్" 12 భాషలలో అనువదింపబడినది. భారతదేశ పాఠశాలల్లోని విద్యార్ధులకు విజ్ఞానశాస్రాన్ని ఎలా బోధించాలి అనే విషయంలో ఈ పుస్తకం ఇప్పటికీ అత్యంత ప్రామాణికమైనది. ఆయన వెబ్‌సైట్ లో విద్యార్థులకు సూచనలు, యూట్యూబ్ లోని లఘు వీడియోలు, అనేక భాషలలో ఉంటాయి. అదే విధంగా అనేక వందల బొమ్మలు కాపీహక్కులు లేకుండా ఉచితంగా అందజేయబడి ఉంటాయి. ఆయన గౌతమ బుద్ధుడు, జార్జి వాషింగ్‌టన్ కార్వర్ మరియు ఆయన తల్లి ద్వారా ప్రభావితుడైనాడు. ఆయన చెప్పిన TED వాక్యం: వ్యర్థాలను బొమ్మలుగా మలచి అభ్యసించండి అనేది ఆయన పని మరియు తాత్విక చింతనను తెలియజేస్తుంది. . ఆయన చెప్పిన TED (Technology, entertinement and design) 10 ముఖ్యమైన వాక్యాలలో సర్ కెన్ రాబిన్‌సన్ మరియు సుగత మిత్రా చెప్పిన యొక్క 5 ఇష్టమైన విద్యా వాక్యాలు ఉన్నాయి.
He has won several awards for his lifelong efforts at popularizing science and in designing teaching aids for young children.
These include:
ఆయన సుమారు 150 పుస్తకాలను హిందీ భాషలోనికి అనువదించారు.
కేతు బుచ్చిరెడ్డి
కేతు బుచ్చిరెడ్డి కథా రచయిత మరియు కవి. 
ఇతడు కడపలో 1942, జూన్ 17వ తేదీన జన్మించాడు. వృత్తి రీత్యా అనంతపురంలో స్థిరపడ్డాడు. ఇతడు కడపలోని రామకృష్ణ హైస్కూలులోను, ప్రభుత్వ జూనియర్ కళాశాలలోను చదివాడు. పిమ్మట గుంటూరులోని వైద్యకళాశాలలో ఎం.బి.బి.యస్. చదివాడు. ఆ తర్వాత అనంతపురం పోలీస్ శిక్షణ కళాశాలలో వైద్యాధికారిగా పనిచేశాడు. ఒకవైపు వృత్తిని కొనసాగిస్తూ, ప్రవృత్తిగా రచనలు చేయసాగాడు. ఇతనికి భార్య లక్ష్మీకాంతమ్మ, ముగ్గురు కుమారులు ఉన్నారు. ఇతని కథలు, గేయాలు, కవితలు, వ్యాసాలు దాదాపు అన్ని పత్రికలలో, ఆకాశవాణి కడప కేంద్రంలో ప్రచురణ/ప్రసారం అయ్యాయి. ఇతడు తన మిత్రులతో కలిసి కొంతకాలం "కవిత" అనే పత్రికను నడిపాడు.
ఇతని రచనలు ఆంధ్రప్రభ, ఆంధ్రజ్యోతి, సైనిక్ సమాచార్, పొలికేక, స్రవంతి, అనామిక, ఆంధ్రభూమి, పత్రిక, స్వాతి, చక్రవర్తి తదితర పత్రికలలో ప్రచురించ బడ్డాయి. ఆకాశవాణి కేంద్రంలో ప్రసారం అయ్యాయి. పోలీసుశాఖ వారి "సురక్ష" పత్రికలో వైద్య, ఆరోగ్యసలహాలు అనే శీర్షికను నిర్వహించాడు.
ఇతని ఈ క్రింది రచనలు పుస్తక రూపంలో వెలువడ్డాయి.
కథానిలయంలో లభ్యమౌతున్న కేతు బుచ్చిరెడ్డి కథల జాబితా:
భూషి కృష్ణదాసు
భూషి కృష్ణదాసు కవి, అనువాదకుడు.
శలాక రఘునాథశర్మ
శలాక రఘునాథశర్మ ప్రముఖ పండితుడు, కవి, రచయిత, శతాధిక గ్రంథకర్త, ప్రవచనకర్త. 
ఇతడు కృష్ణా జిల్లా, నూజివీడు సమీపంలోని గొల్లపల్లి గ్రామంలో 1941, జూలై 23వ తేదీన నరసయ్య, దుర్గమ్మ దంపతులకు జన్మించాడు. పదవ యేటనే తండ్రి మరణించడంతో ఇతని తల్లి పశ్చిమ గోదావరి జిల్లా, ఆకిరిపల్లిలో తెలిసిన వారియింట ఇతనికి వసతి, చదువు ఏర్పాటు చెసింది. ఇతడు 1960లో తెలుగు, సంస్కృత భాషలలో భాషాప్రవీణ మొదటి ర్యాంకులో ఉత్తీర్ణుడైనాడు. 1967లో తెలుగు భాషాసాహిత్యాలలో ఎం.ఎ. డిస్టింక్షన్ సాధించాడు. 1975లో శ్రీ వెంకటేశ్వర విశ్వవిద్యాలయం తిరుపతి నుండి 'భారతంలో ధ్వని దర్శనము ' అనే అంశంపై పి.హెచ్.డి. సంపాదించాడు. పేరి వెంకటేశ్వరశాస్త్రి, రామచంద్రుల కోటేశ్వరశర్మ, దివాకర్ల వేంకటావధాని, లంక శ్రీనివాసరావు ఇతని గురువులు. 
ఇతడు 1960-65 మధ్యకాలంలో గౌతమీ విద్యాపీఠంలో తెలుగు పండితుడిగా పనిచేశాడు. తరువాత హైదరాబాదులో ప్రాచ్యకళాశాలలో ఒక సంవత్సరం ఉపన్యాసకుడిగా సేవలను అందించాడు. అటు పిమ్మట ఇతడు అనంతపురంలోని శ్రీకృష్ణదేవరాయ విశ్వవిద్యాలయంలో తెలుగు శాఖలో లెక్చరర్‌గా అడుగుపెట్టి, రీడర్‌గా, ప్రొఫెసర్‌గా పదోన్నతి పొంది డీన్‌గా పదవీవిరమణ చేశాడు. ఆ విశ్వవిద్యాలయంలో 16 సంవత్సరాలు ఆచార్యునిగా పనిచేసి, 24 మందికి డాక్టరేట్లు, 23 మందికి ఎం.ఫిల్.పట్టాలు లభించడానికి మార్గదర్శనం చేశాడు. ఉద్యోగ విరమణ తరువాత రాజమండ్రిలో స్థిరపడ్డాడు.
ఇతడు వ్యాసభారతంలోని విరాటపర్వానికి తాత్పర్య వ్యాఖ్యానాలు రచించాడు. ఆది, సభా, అరణ్య, విరాట, ఉద్యోగ, శాంతి, అనుశాసన, అశ్వమేధిక, ఆశ్రమవాసిక, మౌసల, మహాప్రస్థానిక, స్వర్గారోహణ పర్వాలలోని ప్రతి శ్లోకానికి తాత్పర్య, వ్యాఖ్యానాలు రచించాడు. యుద్ధషట్కం అని పిలువబడే ఆరు పర్వాలలో కర్ణ, శల్య, సౌప్తిక, స్త్రీ పర్వాలను వచనరూపంలో తెలుగులోనికి అనువదించాడు. మొత్తం 80వేల శ్లోకాలకు తాత్పర్యసహిత్య వ్యాఖ్యానాలను అందించాడు. మిగితా పర్వాలలోని శ్లోకాలకు కూడా వ్యాఖ్యాన తాత్పర్యాలు వ్రాస్తున్నాడు. 
ఇది కాక ఇతడు ప్రకటించిన గ్రంథాలలో కొన్ని:
ఇతనికి అనేక సత్కారాలు, పురస్కారాలు, బిరుదులు లభించాయి. వాటిలో కొన్ని:
కాజీపేట (వరంగల్ అర్బన్)
"కాజీపేట" తెలంగాణ రాష్ట్రం, వరంగల్ పట్టణ జిల్లా, మండలంలోని గ్రామం మరియు మండలం.
భారతదేశంనందుగల ముఖ్యమైన రైల్వేస్టేషన్లులో కాజీపేట రైల్వేస్టేషన్ ఒకటి.
లోగడ కాజీపేట గ్రామం వరంగల్ జిల్లా, వరంగల్ రెవిన్యూ డివిజను పరిధిలోని హనుమకొండ మండలానికి చెందినది.2014 లో తెలంగాణా ప్రత్యేక రాష్ట్రంగా ఏర్పడిన తరువాత, మొదటిసారిగా 2016 లో ప్రభుత్వం నూతన జిల్లాలు, రెవెన్యూ డివిజన్లు, మండలాల పునర్య్వస్థీకరణలో భాగంగా కాజీపేట గ్రామాన్ని (1+09) పది గ్రామాలుతో నూతన మండల కేంధ్రంగా, కొత్తగా ఏర్పడిన వరంగల్ పట్టణ జిల్లా పరిధిలో చేర్చుతూ ది.11.10.2016 నుండి అమలులోకి తెస్తూ ప్రభుత్వం ఉత్తర్వు జారీచేసింది.
మచ్చ ప్రభాకర్
మచ్చ ప్రభాకర్ (1953 - జనవరి 23, 2018) తెలంగాణ రాష్ట్రానికి చెందిన కవి, రచయిత మరియు అనువాదకుడు. తెలంగాణ రచయితల వేదిక జాతీయ కార్యదర్శిగా పనిచేశాడు.
ప్రభాకర్ 1953లో రాజన్న సిరిసిల్ల జిల్లా, ముస్తాబాద్ మండలం పోత్గల్‌ గ్రామంలోని పద్మశాలి కుటుంబంలో జన్మించాడు. ముస్తాబాద్‌లో మెట్రిక్యులేషన్‌, సిద్దిపేటలో ఇంటర్‌ పూర్తిచేశాడు. అనంతరం హైదరాబాదులోని అడిక్‌మెట్ కళాశాలలో డిగ్రీ చేస్తుండగానే అనాటి విప్లవ ఉద్యమాలపై సాగిన నిర్బంధం వలన అహ్మద్‌నగర్ లో ఉన్న తన అమ్మమ్మ ఇంటికి వలసపోయాడు. అక్కడ ఒక సంవత్సరంపాటు నేతకార్మికునిగా పనిచేసాడు.
ప్రభాకర్ కు పుష్పతో వివాహం జరిగింది. వీరికి ఒక కుమారుడు, ఒక కూతురు.
1977లో ముంబై వెళ్లి అక్కడి ఆంధ్రా పాఠశాలలో ఉపాధ్యాయునిగా పనిచేసి 2014లో పదవీ విరమణ చేశాడు.
ముంబైలో అనేక పుస్తకాలను రాశారు. మలిదశ తెలంగాణ ఉద్యమం మొత్తాన్ని మరాఠిలో పుస్తకంగా పరిచయం చేయడమేకాకుండా, దేశవ్యాప్తంగా విప్లవపోరాటాలపై చర్చోపచర్చలు జరుగుతున్న సందర్భంలో పూలే, అంబేడ్కర్‌లను అధ్యయనం చేసి, వారి రచనలను తెలుగు వారికి పరిచయం చేశాడు. మఠారీ నుంచి పలు కవితలను తెలుగులోకి తర్జుమా చేయడంతోపాటు మహారాష్ట్రలోని తెలంగాణ వారి చరిత్రను వెలికితీసాడు. ముంబాయి కార్మిక చైతన్య ఉద్యమాలకు సంఘీభావంగా ఉంటూ, మరాటి పత్రికు వ్యాసాలు రాసేవారు. తెలంగాణ ఉద్యమం సందర్భంగా ముంబైలో తెలంగాణ ధూంధాం కార్యక్రమాలను నిర్వహించారు.
ముంబైలోని కార్మికులను ఏకంచేసి అనేక ఉద్యమాలను నడిపించాడు. తెలంగాణ నుంచి వెళ్ళిన కార్మికులకు భావజాల శిక్షణ తరగతులను నిర్వహించాడు. నేడు ముంబైలో కొనసాగుతున్న తెలుగు సాహితీ వేత్తలందరికీ దాదాపు గురువుగా నిలిచాడు.టీవలే పదవీ విరమణ చేసిన ప్రభాకర్‌ భార్య పుష్ప 2018, జనవరి 2న గుండె పోటుతో చనిపోయింది. అప్పటినుంచి తీవ్ర మానసిక ఒత్తిడికి గురైన ప్రభాకర్ 2018, జనవరి 23 మంగళవారం ఉదయం ముంబైలో ఉరి వేసుకొని ఆత్మహత్య చేసుకున్నాడు.
భాగమతి (2018 సినిమా)
భాగమతి జి. అశోక్ దర్శకత్వంలో 2018 జనవరి 26న విడుదలైన తెలుగు మరియు తమిళ సినిమా.
భారీ నీటి పారుద‌ల శాఖా మంత్రి ఈశ్వ‌ర్ ప్రసాద్ (జ‌య‌రాం)కు ప్ర‌జ‌ల్లో మంచి పేరు, ప‌లుకుబ‌డి ఉంటుంది. ఈశ్వ‌ర్ ప్ర‌సాద్‌కు భక్తి ఎక్కువ‌. తరచు ఆల‌యాల‌ను సంద‌ర్శిస్తుంటాడు. అదే స‌మ‌యంలో ఆ ప‌రిస‌ర ప్రాంతాల్లోని పురాత‌న విగ్ర‌హాల‌ను ఎవ‌రో చోరీ చేస్తుంటారు. దాంతో ప్ర‌భుత్వం విగ్ర‌హాల చోరీని అరిక‌ట్టేందుకు సి. బి. ఐ జాయింట్ డైరెక్టర్ వైష్ణ‌వి న‌ట‌రాజ‌న్ నేతృత్వంలో ఓ విచారణా సంఘాన్ని నియ‌మిస్తారు. అశా ప‌రిశోధ‌న‌లో ఈశ్వ‌ర్ ప్ర‌సాద్ అల‌యాల సంద‌ర్శ‌న‌లో ఉన్న స‌మ‌యంలోనే విగ్ర‌హాలు చోరీ అవుతున్న సంగ‌తుల‌ను గుర్తిస్తుంది. అయితే ఈశ్వ‌ర్ ప్ర‌సాద్‌ నేరాన్ని నిరూపణ చేయాలంటే అత‌ని లొసుగుల‌ను తెలుసుకోవాల‌ని ఆయ‌న ద‌గ్గ‌ర వ్యక్తిగత సహాయకురాలిగా పనిచేసిన చంచ‌ల‌ను విచారించాల‌నుకుంటుంది. చంచ‌ల ఐఏయ‌స్ అధికారి. అయితే అదనపు క‌మీష‌న‌ర్ సంప‌త్‌ (ముర‌ళీశ‌ర్మ‌) సోద‌రుడు, త‌న‌కు కాబోయే భ‌ర్త శ‌క్తి(ఉన్ని ముకుంద‌న్‌)ను హ‌త్య చేసిన నేరంలో జైలు శిక్ష అనుభ‌విస్తుంటుంది. ఆమెను ఎవ‌రికీ తెలియ‌కుండా విచారించాల‌నుకున్న వైష్ణ‌వి... సంప‌త్ స‌హాయంతో ఊరికి దూరంగా ఉన్న భాగ‌మ‌తి బంగ‌ళాల‌కు తీసుకొస్తుంది. ఆ బంగ‌ళాలో చంచ‌ల‌ను బంధించి, బ‌య‌ట రక్షణ సిబ్బందిని పెడుతుంది. భాగ‌మ‌తి బంగళా అంటే ఆ చుట్టుప‌క్క‌ల ఉండేవారికి భ‌యం. రాణీ భాగ‌మ‌తి దేవి దెయ్య‌మై తిరుగుతుంద‌ని అంద‌రూ న‌మ్ముతుంటారు. లోప‌లికి వెళ్లిన చంచ‌ల‌కు ఆమె చుట్టూ అనుకోని ఘ‌ట‌న‌లు జ‌ర‌గ‌డంతో భ‌యానికి లోన‌వుతుంది. లోప‌ల దెయ్యం ఉంద‌ని చంచ‌ల చెప్పినా ఎవ‌రూ న‌మ్మ‌రు. నిజంగానే బంగ‌ళాలో దెయ్యం ఉందా? చంచ‌ల‌ను భ‌య‌పెట్టి, చిత్ర హింస‌ల‌కు గురి చేసేదెవ‌రు? అస‌లు ఈశ్వ‌ర్ ప్ర‌సాద్‌, చంచల‌కు ఉన్న సంబంధం ఏంటి? అనే విష‌యాలు మిగిలిన కథలో భాగం.
బిట్రా శ్రీనివాసరావు
బిట్రా శ్రీనివాసరావు ప్రముఖ చిత్రకారుడు. ఇతడు 1924లో భట్టిప్రోలు గ్రామంలో బాపయ్య, వెంకమ్మ దంపతులకు జన్మించాడు. ఇతడు ప్రముఖ సినిమా ఆర్ట్ డైరెక్టర్ గొట్టిముక్కల కోటేశ్వరరావు వద్ద చిత్రకళను అభ్యసించాడు. 1951లో భట్టిప్రోలులోని టి.ఎం.రావు ఉన్నత పాఠశాలలో చిత్రకళోపాధ్యాయుడిగా చేరాడు. తరువాత గుంటూరు హిందూ కళాశాల హైస్కూలులో చిత్రకళోపాధ్యాయుడిగా పనిచేశాడు. ఇతడు గాంధేయవాది. ఎప్పుడూ ఖద్దరు వస్త్రాలనే ధరించేవాడు. ఇతడు ఎందరో విద్యార్థులను చిత్రకారులుగా తీర్చిదిద్దాడు. గుంటూరులో అడివి బాపిరాజు పేరు మీద ఉన్న కళాపీఠం పునరుద్ధరణకు తోడ్పడ్డాడు.
ఇతడు వేసిన తైలవర్ణ చిత్రాలు హిందూ కాలేజీలో, విజయవాడ గాంధీ కొండమీది మ్యూజియమ్‌లో ఉన్నాయి. ఇతడు చిత్రించిన కొన్ని తైలవర్ణ చిత్రాలు:
వెంకట్రామా అండ్ కో
తెలుగులో చాలా కాలం నుండి పుస్తక ప్రచురణ చేస్తున్న ఒక ప్రచురణ సంస్థ. ఈ ప్రచురణ సంస్థ ఏలూరులో ఉన్నది. ఈ సంస్థను ఈదర వెంకట్రావు పంతులు స్థాపించారు, మొదట్లో ఒక చిన్న పుస్తక దుకాణం కింద స్థాపించి, కాలక్రమేణా ఒక పుస్తక ప్రచురణ సంస్థ గా రూపాంతరం చెందినది. వీరి ప్రచురణలలో "వెంకట్రామా అండ్ కో తెలుగు తిధుల కాలెండర్" ఎంతో ప్రసిద్ది. వారి కాలెండర్ లేని ఇల్లు ఉండదు అనటంలో అతిశయోక్తి లేదు.
పైలట్ ప్రేమ్‌నాథ్
పైలట్ ప్రేమ్‌నాథ్ 1980లో విడుదలైన డబ్బింగ్ సినిమా. అదే పేరు (பைலட் பிரேம்நாத்)తో విడుదలైన తమిళ సినిమాకు ఇది తెలుగు డబ్బింగ్. శ్రీలంక లోని చారిత్రక, ప్రకృతి దృశ్యాల మధ్య ఈ భారీ చిత్రం నిర్మించబడింది.
ప్రేమ్‌నాథ్ విమానచోదకునిగా పని చేస్తూ ఉంటాడు. ఓ అందాలరాశి అయిన మాలిని అనే ఆమెను అతడు ప్రేమించి పెళ్లి చేసుకుంటాడు. మూడు పువ్వులు ఆరు కాయలుగా వారి కొత్త సంసారం సాగుతూ వుంటుంది. వారికి ఇద్దరు మగపిల్లలు, ఒక ఆడపిల్ల జన్మిస్తారు. ఇంతలో మాలిని స్టౌ ప్రమాదంలో ప్రేమ్‌నాథ్ కళ్లెదుటే ప్రాణాలు విడుస్తుంది. అనుక్షణం మాలిని ధ్యాసలోనే ఉన్నప్పటికీ ప్రేమ్‌నాథ్ బాధ్యతలను విస్మరించలేదు. పిల్లలను పెంచి పెద్ద చేస్తాడు. మంచి పైలట్‌గా, ధైర్యశాలిగా పేరు గడిస్తాడు. ఇలా ఉండగా మాలిని తన స్నేహితురాలికి వ్రాసిన ఉత్తరం పోస్టు చేయకపోవడంతో బయట పడుతుంది. తమ ముగ్గురు పిల్లల్లో ఒకరు ప్రేమ్‌నాథ్‌కు పుట్టిన వారు కాదని, ఈ విషయం అతనికి చెప్పకుండా తప్పు చేస్తున్నానేమో అనే సంశయం వెళ్లబుచ్చుతూ వ్రాసిన ఉత్తరం అది. ఆ ఉత్తరం చదివిన ప్రేమ్‌నాథ్‌కు తీరని వేదన కలుగుతుంది. ఓ సందర్భంలో పిల్లలు ముగ్గురికీ ఈ విషయం తెలిసిపోతుంది. ఆ కుటుంబానికి తాను చెందలేదంటే తాను చెందలేదని ఒకరికి ఒకరు పోటీపడి ఎవరికి వాళ్లు బయటికి పోవడానికి సిద్ధపడతారు. చివరకు ఒకరిపై ఒకరు అభిమానాన్ని చంపుకోలేక ముగ్గురూ కలిసే బయటకు వెళ్లిపోతామంటారు. నిజం బయట పడేవరకూ ఎవ్వరూ వెళ్ళవలసిన పనిలేదని తండ్రి వారిని వారిస్తాడు. ఆ రహస్యం తెలుసుకోవాలని ప్రేమ్‌నాథ్ చేసే ప్రయత్నాలు ఫలించలేదు. చివరకు ఆ లేఖలోని గూఢార్థం ఎలా బయటపడి వారి కుటుంబంలో పూర్వపు సుఖసంతోషాలు నెలకొంటాయో చిత్రం క్లైమాక్స్‌లో తెలుస్తుంది.
నంది నాటక పరిషత్తు - 1999
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు. రెండవ నంది నాటకోత్సవం (నంది నాటక పరిషత్తు - 1999) 2000, మే 22 నుండి 28 వరకు హైదరాబాదు లోని రవీంద్ర భారతిలో నిర్వహించబడింది.
నాటకరంగానికి విశేషమైన సేవలందించిన వారికి నందమూరి తారక రామారావు రంగస్థల పురస్కారం పేరిట ఇచ్చే పురస్కారం 1999 సంవత్సరానికి గాను వేమూరి రామయ్య (పద్యనాటకం) గారికి అందజేశారు.
లల్లాదేవి
లల్లాదేవి పేరుతో ప్రసిద్ధుడైన రచయిత అసలు పేరు పరుచూరి నారాయణాచార్యులు. ఇతడు కథలు, చారిత్రక, సాంఘిక నవలలు, నాటకాలు రచించి పాఠకులను అలరించాడు.
ఇతని రచనలు భారతి, ఆంధ్రప్రభ, ఉదయం, ఆంధ్రజ్యోతి, జ్యోతి మొదలైన పత్రికలలో ప్రచురింపబడ్డాయి. 
కథానిలయంలో లభ్యమౌతున్న ఇతని కథల జాబితా:
రంగుల రాట్నం(2018 సినిమా)
రంగుల రాట్నం 2018 సంక్రాంతికి విడుదలైన తెలుగు చిత్రం.
విష్ణు(రాజ్ తరుణ్) ఓ చిన్న సంస్థని న‌డుపుతూ త‌న త‌ల్లితో క‌లిసి ఉంటాడు. శివ‌(ప్రియ‌ద‌ర్శి) విష్ణుకి మంచి స్నేహితుడు. ఓ రోజు అనుకోకుండా గుడిలో కీర్తి (చిత్ర శుక్ల‌)ని చూసిన విష్ణు ఆమెతో ప్రేమ‌లో ప‌డ‌తాడు. కానీ ఆమెతో త‌న ప్రేమ‌ను వ్య‌క్తం చేయ‌డు. ఆమెతో ప‌రిచ‌యం పెంచుకుంటాడు. అదే స‌మ‌యంలో విష్ణు త‌ల్లి(సితార), అనుకోకుండా గుండెపోటుతో మ‌ర‌ణిస్తుంది. ఆ స‌మ‌యంలో విష్ణు, కీర్తిని త‌న‌తోనే ఉండ‌మ‌ని అంటాడు. కీర్తి కూడా విష్ణు ప్రేమ‌ను అంగీక‌రిస్తుంది. అయితే, కీర్తి, విష్ణుపై అమిత‌మైన ప్రేమ‌ను చూపిస్తుంది. ఆ ప్రేమ విష్ణుకి ఇబ్బందిగా అనిపిస్తుంటుంది. దాంతో విష్ణు ఎలాంటి నిర్ణ‌యం తీసుకుంటాడు? విష్ణు, కీర్తిల ప్రేమ ఫ‌లిస్తుందా? లేదా? అనునది మిగిలిన కథలో భాగం.
జైసింహా
జైసింహా 2018 జనవరి 18న విడుదలైన తెలుగు చిత్రం. చిల్లర కళ్యాణ్ నిర్మాత.
విశాఖపట్నం లోని ఒక ఆసుపత్రిలో గౌరి(న‌య‌న‌తార‌), ఆమె తండ్రి(ప్ర‌కాష్ రాజ్‌)ను చూపించ‌డంతో క‌థ మొద‌లవుతుంది. త‌దుప‌రి స‌న్నివేశంలో న‌ర‌సింహ(బాల‌కృష్ణ‌) త‌న చిన్న బిడ్డ‌తో కూర్గ్‌, కేర‌ళ ప్రాంతాల‌కు వెళ‌తాడు. అక్క‌డ త‌న బిడ్డ‌కు స‌రిప‌డే వాతావ‌ర‌ణం లేద‌ని తెలుసుకుని చివ‌ర‌కు త‌మిళ‌నాడులోని కుంభ‌కోణం చేరుకుంటాడు. అక్క‌డ వెంక‌టేశ్వ‌ర స్వామి ప్రధాన ధ‌ర్మ‌క‌ర్త (ముర‌ళీమోహ‌న్‌) ప‌రిచ‌యం అవుతాడు. ఆయ‌న ఇంట్లోకి ప‌నికి కుదురుకుంటాడు. ఆల‌య ఆర్చ‌కుల‌కు, పోలీసుల‌కు జ‌రిగిన గొడ‌వ‌ల్లో న‌ర‌సింహం చొర‌వ తీసుకుని, జిల్లా ఎస్.పితో అర్చ‌కుల‌కు క్ష‌మాప‌ణ చెప్పిస్తాడు. దాంతో ఎస్‌.పి..న‌ర‌సింహంపై ప‌గ పెంచుకుంటాడు.
కుంభ‌కోణంలోనే పెద్ద రౌడీ అయిన క‌నియ‌ప్ప‌న్ త‌మ్ముడిని చంపి, ఆ హ‌త్య‌ను న‌రసింహంపై మోపే ప్ర‌య‌త్నం చేస్తాడు ఎస్‌.పి. అక్క‌డే క‌థ మ‌లుపు తిరుగుతుంది. ఉరిశిక్ష ప‌డిన ఖైదీ(అశుతోష్ రాణా)..న‌ర‌సింహంను చంపాల‌నుకుంటుంటాడు. అందుక‌ని మంచి అదునుకోసం ఎదురు చూస్తుంటాడు. ఆ స‌మ‌యంలో న‌ర‌సింహంకు ఓ ఆశ్చ‌ర్య‌క‌ర‌మైన విష‌యం తెలుస్తుంది. అస‌లు ఎస్‌.పికి, న‌రసింహానికి ఉన్న సంబంధం ఏంటి? అస‌లు గౌరి ఎవ‌రు? గౌరికి, న‌ర‌సింహంకు ఉన్న బంధం ఏంటి? వైజాగ్‌కు, న‌ర‌సింహంకు ఎలాంటి అనుబంధం ఉంటుంది? అస‌లు న‌ర‌సింహం త‌న కొడుకుతో క‌ర్ణాట‌క‌, కేర‌ళ‌, త‌మిళ‌నాడు రాష్ట్రాల‌కు ఎందుకు వెళుతుంటాడు? అనే విష‌యాలు మిగిలిన కథలో భాగం.
నంది నాటక పరిషత్తు - 2000
ఆంధ్రప్రదేశ్ రాష్ట్ర చలనచిత్ర, టెలివిజన్, నాటకరంగ అభివృద్ధి సంస్ధ ప్రతి సంవత్సరం సినిమా, టెలివిజన్ రంగాలతోపాటు నాటకరంగానికి కూడా నంది పురస్కారాలను అందజేస్తుంది. వివిధ విభాగాల్లో ఉత్తమమైన వాటిని ఎంపిక చేసి బహుమతులు అందజేస్తారు. దీనినే నంది నాటక పరిషత్తు అంటారు. మూడవ నంది నాటకోత్సవం (నంది నాటక పరిషత్తు - 2000) 2001, మే 28 నుండి జూన్ 4 వరకు హైదరాబాదు లోని రవీంద్ర భారతి లో నిర్వహించబడింది.
నాటకరంగానికి విశేషమైన సేవలందించిన వారికి నందమూరి తారక రామారావు రంగస్థల పురస్కారం పేరిట ఇచ్చే పురస్కారం 2000 సంవత్సరానికి గాను జోలేపాళెం సిద్ధప్పనాయుడు (పద్యనాటకం) గారికి అందజేశారు.
చీరాల బాలకృష్ణమూర్తి
చీరాల బాలకృష్ణమూర్తి ప్రముఖ రంగస్థల నటుడు. 
ఇతని రంగస్థల జీవితం 5వ యేటి నుండి ప్రారంభమైంది. ఐదేళ్ల వయసులో ఉన్న బాలకృష్ణమూర్తి గానాన్ని విన్న వెంకుబాయి సురభి కంపెనీ వారు అడగగానే తండ్రి రంగయ్య వారికి అప్పగించాడు. ఉపనయనం కూడా సురభి కంపెనీ వారే చేశారు. అతనికి 14 వ ఏడు వచ్చేవరకు సురభి కంపెనీలో ప్రహ్లాద, ధ్రువ, లోహితాస్య పాత్రలను ధరించాడు. తరువాత పెంపుడు తల్లి శేషమ్మ కోరికపై తిరిగి వచ్చి ఉన్నతపాఠశాలలో విద్యాభ్యాసం చేశాడు. అయితే ఇతనికి కళలపై ఉన్న ఆసక్తి చదువును ముందుకు కొనసాగించలేదు. ఇతని ఆసక్తిని గమనించిన గంజి సోమయ్య ఇతనికి సత్యభామ పాత్రను ఇచ్చి తిరిగి రంగస్థల ప్రవేశం చేయించాడు. తరువాత తుర్లపాటి ఆంజనేయులు, యడవల్లి కనకసుందరం గార్ల "కృష్ణ విలాస్" కంపెనీలో మూడు సంవత్సరాలు స్త్రీ పాత్రలు ధరించాడు. తరువాత జొన్నవిత్తుల శేషగిరిరావు, కపిలవాయి లింగమూర్తి, పంచాంగ రామానుజాచార్యులు మొదలైన వారితో చింతామణి, దమయంతి, చంద్రమతి, చిత్రాంగి, కమల, సత్యభామ మొదలైన స్త్రీ పాత్రలను ధరించాడు. పోతుకూచి వెంకటసుబ్బయ్య వ్రాసిన కృష్ణదేవరాయలు నాటకంలో యడవల్లి సూర్యనారాయణ సరసన తిరుమలదేవి పాత్రను ధరించి ప్రేక్షకులను మెప్పించాడు. ఇతని నటనను ఉప్పులూరి సంజీవరావు, స్థానం నరసింహారావు మొదలైన ప్రముఖ నటులు ప్రశంసించారు. ఇతడు 35 సంవత్సరాలు నాటకరంగానికి సేవలను అందించాడు. తరువాత సారంగి, దిల్ రుబా వంటి సంగీతపరికరాలతో సంగీత కచేరీలు ఇవ్వడం ప్రారంభించాడు. ఇతడు, తబలా విద్వాంసుడు జనాబ్ జాఫర్ ఇద్దరూ కలిసి ఆధ్యాత్మ రామాయణాన్ని, మీరా భక్తి గేయాలను ఆంధ్రదేశం అంతటా సంగీత కచేరీల ద్వారా అందించి ప్రజలను భక్తి పారవశ్యంతో ముంచెత్తారు. ఇతడు 1939లో విడుదలైన ఉషాపరిణయం సినిమాలో యోగి వేషం వేశాడు.
రాధ (సినిమా)
రాధ 2017 లో చంద్రమోహన్ దర్శకత్వంలో విడుదలైన ప్రేమకథా చిత్రం. ఇందులో శర్వానంద్, లావణ్య త్రిపాఠి ముఖ్యపాత్రలు పోషించారు.
బ్రదర్ అఫ్ బొమ్మలి(సినిమా)
బ్రదర్ అఫ్ బొమ్మలి 2014లో విదుదలైన తెలుగు హాస్య కథా చిత్రం.బి.చిన్ని కృష్ణ ఈ చిత్రానికి దర్శకుడు.కనుమిల్లి అమ్మిరాజు ఈ చిత్ర నిర్మాత. అల్లరి నరేష్, కార్తికా మరియు మొనాల్ గజ్జర్ ముఖ్య పాత్రలు పొషించారు. శేఖర్ చంద్ర ఈ చిత్రానికి సంగీతం స్వరపరిచారు.
ఈ చిత్రం 7 నవంబరు 2014లో విదుదలై మంచి విజయాన్ని సాదించింది.
ఒక వర్షపు రాత్రి, కవలలు స్థానిక ప్రభుత్వ ఆసుపత్రిలో జన్మించారు. వారిలో పెద్దవాడు అబ్బాయి, రామకృష్ణ 'రామ్కి' (అల్లరి నరేష్) మరియు చిన్నది లక్ష్మి 'లక్కీ' (కార్తికా నాయర్).రామ్కీ ప్రశాంతత, స్థిరత్వం కోరుకుంటాడు, అతని సోదరి లక్కీ కరాటే నేర్చుకుటూ పెరిగింది.
పిల్లలు పెద్దవారవుతారు మరియు రామకృష్ణ ఒక అంతర్గత డిజైనర్ అవుతాడు. లక్ష్మి ఒక శక్తివంతమైన అమ్మాయి .
రాంకీ తన కంపని యొక్క ప్రత్యర్ది కొపెనీలో పనిచెసే శ్రుతిని( మొనాల్ గజ్జర్) ప్రేమిస్తాడు.చివరికి శ్రుతి రాంకీ కొపెనీలో పనిచెస్తుంది తరువాత తను కూడా రాంకీని ప్రేమిస్తుంది.రాంకీ తండ్రి అతని చెల్లెలి పెళ్ళి తరువాతే వాళ్ళ పెళ్ళి జరగాలని నిర్ణయిస్తాడు.
లక్కీ హర్ష (హర్ష్వర్ధన్ రానే) తో ప్రేమలో ఉంటుందని ఒప్పుకుంటాడు మరియు తాను పెళ్ళంటు చెసుకుటే అతనినే చెసుకుంటుందని చెబుతుంది.ఆ తరువాత అందరూ వారి పెళ్ళి చెయ్యటానికి చాలా ప్రయత్నాలు చెస్తారు. హైదరాబాద్లో శ్రీయస్ మ్యూజిక్ ద్వారా 2014 అక్టోబర్ 4 న ఆడియో విడుదల జరిగింది.
మొనాల్ గజ్జర్(నటి)
మొనాల్ గజ్జర్ భారతీయ సినీ నటి.ఆమె ఎక్కువగా తెలుగు మరియు గుజరాతీ సినిమాలలో నటించినది.అంతే కాకుండా ఆమె తమిళ,మలయాళ ,హిందీ చిత్రాలలో కుడా నటించింది.
మోనాల్ గజ్జర్ అహ్మదాబాద్ (గుజరాత్) నుండి వచ్చారు. వాణిజ్యంలో పట్టా పొదిన తరువాత, ఆమె ING వైశ్యా బ్యాంక్లో పనిచేయడం ప్రారంభించారు.ఆమె యోగా గురువు సలహా ప్రకారం, గజ్జర్ 2011 లో రేడియో మిర్చి నిర్వహించిన మిర్చి క్వీన్ బీ అందాల పోటీలో పాల్గొంది, అందులో ఆమె గెలుపొందింది. తరువాత ఆమె మిస్ గుజరాత్ టైటిల్ గెలుచుకుంది.
ఆమె మొదటి చిత్రం విడుదలకు ముందు, గజ్జార్ తమిళ మరియు తెలుగు చిత్రాలతో సహా ఐదు చిత్రాలకు సంతకం చేసింది. ఆమె "డ్రాకులా 2012"తో మలయాళ చిత్రసీమలో ప్రవెసించింది. ఆశా భోంస్లే చిత్రంలో ఆమె ఒక ప్రత్యేక పాత్రను పోషించింది. ఆమె తొలి రెండు తమిళ చిత్రాలు "వానవరాయన్ వల్లవరాయన్" మరియు "సిగరం తొడు" ఒకే రొజున విడుదలైనవి .
శారదా సిన్హా
శారదా సిన్హా భారతదేశంలోని బీహార్ కు చెందిన ఫోక్ గాయకురాలు. ఆమె బీహార్ లోని మిథిల ప్రాంతానికి చెందిన సుపాల్ జిల్లాలోని రఘోపూర్ లో జన్మించింది. ఆమె మైథిలీ, భోజ్‌పురి మరియు మగాహి భాషలలో పాడుతున్న విశేష గాయని. ఆమె పాడిన "పహెలె పహిల్ హం కయెని చత్" పాట ప్రసిద్ధమైనది. ఆమెకు 2018 భారత రిపబ్లిక్ దినోత్సవం సందర్భంగా పద్మభూషణ్ పురస్కారం లభించింది.
శారదా సిన్హా తన ప్రస్థానాన్ని మైధిలి ఫోక్ పాటలతో ప్రారంభించింది. ఆమె మైథిలీ, భోజ్ పురి మరియు మగాహి భాషలలో పాటలను పాడింది. తాను చేస్తున్న సంగీత కృషికి పద్మశ్రీ పురస్కారాన్ని పొందింది. వసంత ఋతువు శైలిలోని అద్భుత పాటలను ఆమె ప్రయాగలో "ప్రయాగ్ సంగీత సమితి" నిర్వహించిన బసంత్ మహోత్సవ్ లో పాడింది. ఆ పాటలలో వసంతకాలం ఆగమనం జానపద పాటల ద్వారా వ్యాఖ్యానించబడింది. దుర్గా పూజ పండుగలలో ఆమె తరచూ తన పదర్శనలనిస్తుంది. ఆమె మార్షియస్ ప్రధాని నవీన్ రాంగూలం బీహార్ వచ్చిన సందర్భంలో తన ప్రదర్శననిచ్చింది. 2010లో న్యూఢిల్లీ లో జరిగిన బిహార్ మహోత్సవం లో భాగంగా ప్రగతి మైదానంలో ప్రదర్శననిచ్చింది.
గుర్రం మల్లయ్య
గుర్రం మల్లయ్య ప్రముఖ చిత్రకారుడు, శిల్పి మరియు స్వాతంత్య్ర సమరయోధుడు. 
ఇతడు గుర్రం వీరయ్య, నాగలక్ష్మమ్మ దంపతులకు నల్గొండ జిల్లా, చుండూరులో జన్మించాడు. ఇతని స్వగ్రామం గుంటూరు జిల్లా, మాచెర్ల. ఇతడు బందరు జాతీయ కళాశాలలోని ప్రముఖ చిత్రకళా కోవిదులు ప్రమోద్ కుమార్ చటర్జీ వద్ద చిత్రకళను అభ్యసించాడు. ఇంటర్‌మీడియట్ వరకు చదివి తరువాత కలకత్తా వెళ్ళి అవనీంద్రనాథ్ ఠాగూర్‌వద్ద శాంతి నికేతన్‌లో మూడు సంవత్సరాలు చిత్రకళాభ్యాసం చేశాడు. ఆ సమయంలో ఇతడు వేసిన చిత్రాలు, వ్రాసిన వ్యాసాలు బెంగాలీ భాషా పత్రికలలోను ఇతర భాషల పత్రికలలోను ప్రచురితమయ్యాయి.
ఇతడు వేసిన కొన్ని ప్రముఖమైన చిత్రాలు:
ఇతడు కలకత్తాలో శిక్షణ పొందిన తరువాత తిరిగి బందరు వచ్చి జాతీయ కళాశాలలో చిత్రకళాధ్యాపకుడిగా చేరాడు. కళాశాలలో పనిచేస్తున్నప్పుడే గాంధీజీ పిలుపును అందుకుని మద్యపాన నిషేధము, విదేశీ వస్త్ర బహిష్కరణ ఉద్యమాలలో పాల్గొన్నాడు. ప్రభుత్వానికి వ్యతిరేకంగా పికెటింగులు నిర్వహించడంతో అరెస్టయ్యాడు. ఇతడు మాచర్లలో నవయుగ చిత్రకళా సమితి పేరుతో ఒక సంస్థను స్థాపించి ఎందరినో చిత్రకారులుగా తీర్చిదిద్దాడు. నాగార్జున కొండ నుండి కొన్ని అపురూపమైన శిల్పాలను విదేశీయులు తరలించుకు పోవడాన్ని గమనించి ప్రభుత్వానికి రిపోర్టు చేసి ఆ శిల్పసంపద మన దేశం నుండి తరలిపోకుండా కాపాడాడు. నాగార్జునసాగర్ ప్రాజెక్టు ప్రారంభమైన తర్వాత ఇక్ష్వాకుల కాలం నాటి విజయపురి శిథిలాలను, శిల్పాలను నీటిలో మునిగిపోకుండా భద్రపరచవలసిన ఆవశ్యకతను ఇతడు స్వయంగా నాటి ప్రధానమంత్రి జవహర్ లాల్ నెహ్రూకు విన్నవిస్తే నెహ్రూ స్వయంగా పరిశీలించి వాటి నమూనాలు తయారు చేయించి కొండపై మ్యూజియం ఏర్పాటు చేసి వాటిలో ఉంచవలసిందిగా ఆదేశించాడు. నెహ్రూ ఆదేశం ప్రకారం ఇతడే అన్ని నమూనాలు తయారు చేశాడు. నాగార్జున శిల్పకళ ప్రావీణ్యతను ప్రజలకు తెలియజేయడానికి ఇతడు కోలవెన్ను రామకోటేశ్వరరావుతో కలిసి నాగార్జున శిల్పకళా పీఠాన్ని నెలకొల్పి 11 సంవత్సరాలు అనేక మందికి శిక్షణ ఇచ్చి మంచి శిల్పులుగా తయారు చేశాడు. కోస్లా కమిటీని పల్నాడుకు రప్పించి, నంది కొండ ప్రాంతాలను చూపించి, వారు చూసిన, చూడదలచిన ప్రాజెక్టు ఏరియాలు అన్నిటి కంటే నందికొండ అనువైనస్థలమని వారికి నచ్చచెప్పి నాగార్జునసాగర్ ఆ ప్రాంతానికి రావడానికి ఇతడు చేసిన ప్రయత్నం ఎనలేనిది. ఇతడిని ఆచార్య రంగా "అభినవ బ్రహ్మన్న"గా వర్ణించాడు.
అమరుల రోజు
భారత దేశంలో అనేక రోజులను అమరవవీరుల దినోత్సవముగా జరుపుకొబడుతున్నది.విరమరణం పొందిన అమరవీరుల గౌరవార్థం ఆ రొజులని అమరవీరుల దినోత్సవముగా జరుపుకోబడుతున్నది.
జనవరి 30 జాతీయస్తాయిలో గుర్తించబడుతుంది. జనవరి 30 1948లో మహాత్మా గాంధీ గారు నాథూరాం గాడ్సే చేతిలో చనిపొవటంతో ఆ రొజును అమర వీరుల రొజుగా గుర్తిస్తారు. ఆ రొజున
భారత రాష్ట్రపతి,ఉప రాష్ట్రపతి,ప్రధానమంత్రి మరియు రక్షణ శాఖ మంత్రి రాజ్_ఘాట్ వద్దనున్న గాంధీ సమాధి వద్ద నివాళ్ళు అర్పిస్తారు.
మర్చి 23 1931న భగత్ సింగ్ ,సుఖ్‌దేవ్ మరియు రాజ్ గురు లను ఉరితీసారు.వారి మరణాలకు గుర్తుగా ఆ రొజు అమరవీరుల దినొత్సవంగా గుర్తిస్తారు.
భారత దేశంలో అక్టోబరు 21న పోలీస్ సంస్మరణ దినంగా జరుపుకుంటారు.
ఒరిస్సాలో నవంబరు 17న లాలా లజపతిరాయ్ చనిపొయిన రొజును గుర్తిస్తారు.
నవంబరు 19 ఝాన్సీ లక్ష్మీబాయి జన్మదినం మరాఠా సామ్రాజ్య ప్రాంతంలో అమరవీరుల దినోత్సవముగా జరుపుకుంటారు.
హర్షవర్ధన్ రాణే(నటుడు)
హర్షవర్ధన్ రాణే(డిసెంబరు 16 1983లో జన్మించెను) ఒక భారతీయ చలన చిత్ర నటుడు. అతను ఎక్కువగా తెలుగు మరియు హిందీ సినిమా లలో నటించెను. అతను తకిట తకిట,ప్రేమ ఇష్క్ కాదల్ మరియు నయనతార నటించిన అనామిక చిత్రాల ద్వారా పెరు పొందాడు. "సనం తేరి కసమ్" అతనను నటించిన తొలి హిందీ చిత్రం. ఆ తరువాత అతను అనేక తెలుగు సినిమాలలో నటించాడు. మాయా,బ్రదర్ అఫ్ బొమ్మలి వాటిలో కొన్ని.
లెఫ్ట్ రైట్ లెఫ్ట్ అనే హిందీ ధారావాహికలో క్యాడెట్ రుమ్మి గౌర్ పాత్ర పొషించాడు.
వెన్నెల 1 1/2
వెన్నెల 1 1/2 2012లో విదుదలైన తెలుగు చలన చిత్రం.ఈ చిత్రానికి దర్శకుడు వెన్నెల కిశోర్,నిర్మాత వాసు & వర్మ .ఇది 2005లో విదిదలై విమర్శకుల ప్రసంశలు పొందిన వెన్నెల అనే చలన చిత్రానికి కొనసాగింపు.ఈ చిత్రములో చైతన్య కృష్ణ,మొనాల్ గజ్జర్, బ్రహ్మానందం,వెన్నెల కిశోర్ ముఖ్య పాత్రలు పొషించారు.ఈ చిత్రం 2012 సెప్టెంబరు 21లో విదుదలైనది.ఈ చిత్రం ఆడియో విడుదల కార్యక్రమం 2012 ఫిబ్రవరి 5 న హైదరాబాద్లో జరిగింది.మొనాల్ గజ్జర్,మధురిమ,చైతన్య కృష్ణ,మంచు మనోజ్,నారా రోహిత్ మరియు వి. వి. వినాయక్ ఆ కర్యక్రమానికి హాజరయ్యారు.
మాచంపల్లె(బొమ్మరాసుపేట)
మాచంపల్లి తెలంగాణ రాష్ట్రం, వికారాబాదు జిల్లా, బొమ్మరాసుపేట మండలంలోని గ్రామం.
ఇది మండల కేంద్రమైన బొమ్మరాసుపేట నుండి 10 కి. మీ. దూరం లోను, సమీప పట్టణమైన మహబూబ్ నగర్ నుండి 70 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 574931.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
మాచంపల్లిలో భూ వినియోగం కింది విధంగా ఉంది:
మాచంపల్లిలో వ్యవసాయానికి నీటి సరఫరా కింది వనరుల ద్వారా జరుగుతోంది.
తిరుమలాపూర్(బొమ్మరాసుపేట)
తిరుమలాపూర్ తెలంగాణ రాష్ట్రం, వికారాబాదు జిల్లా, బొమ్మరాసుపేట మండలంలోని గ్రామం.
ఇది మండల కేంద్రమైన బొమ్మరాసుపేట నుండి 10 కి. మీ. దూరం లోను, సమీప పట్టణమైన మహబూబ్ నగర్ నుండి 70 కి. మీ. దూరంలోనూ ఉంది. గ్రామం యొక్క జనగణన లొకేషన్ కోడ్ 574932.
తాగునీటి కోసం చేతిపంపులు, బోరుబావులు, కాలువలు, చెరువులు వంటి సౌకర్యాలేమీ లేవు.
తిరుమలాపూర్లో భూ వినియోగం కింది విధంగా ఉంది:
ఏడిద సంగమేశ్వర స్వామి ఆలయం
ఏడిద సంగమేశ్వర స్వామి ఆలయం పురాణప్రసిద్ధమైన దివ్యక్షేత్రము. రాజమండ్రికి 25 కి.మీల దూరంలో ఉన్న ఈ ఆలయం ఏడిద గ్రామానికి చెందినదైనందువల్ల ఏడిద సంగమేశ్వరమని పిలువబడుతున్నది.
ఈ ఆలయం గురించి శ్రీనాథుడు తన భీమఖండంలో పేర్కొన్నాడు. ఇక్కడి స్థలపురాణం ప్రకారం ఈ ప్రదేశం తుల్య, సప్త గోదావరుల సంగమమైనందు వల్ల ఈ ఆలయం సంగమేశ్వరం అయ్యింది. అలనాడు దానవులు తుల్య నదీ తీరంలో యజ్ఞయాగాదులు చేస్తుండగా ద్రాక్షారామ భీమేశ్వరుని ప్రతిష్ఠకై దేవఋషులు సప్త గోదావరులను తీసుకుని పోతున్న క్రమంలో తుల్యాతీరంలో జలప్రళయం సంభవించి దానవుల యజ్ఞం విఘ్నమౌతుంది. దానితో దేవదానవులు పోరాడి తుల్య నది పాపభూయిష్టమౌతుందని దేవ ఋషులు, సప్త గోదావరులు ఇంకి పోతాయని దానవ ఋషులు ఒకరినొకరు శపించుకుంటారు. ఆ సమయంలో తుల్యుడనే దానవ ఋషి వారికి మధ్యవర్తిగా వుండి నదుల శాపములు తొలుగునట్లు చేసి సప్తగోదావరి అంతర్వాహినియై ద్రాక్షారామం చేరేటట్లు, తుల్యానది పుణ్యకాలంలో పవిత్రమయ్యేటట్లు వరం ఇస్తాడు. ఆ సంధి సమయంలో దేవేంద్రాది దేవతలు సంగమించిన స్థానమగుటచే ఇది సంగమేశ్వరమయ్యిందని భీమఖండంలో పేర్కొనబడింది.
అతి పురాతనమైన ఈ దేవాలయం చాళుక్యుల కాలంలో ఉచ్ఛస్థితిలో ఉన్నట్లు, తరువాత కాలక్రమేణా ప్రాభవం తగ్గి 14వ శతాబ్దం నాటికి శివలింగం ఒకటే మిగిలినట్లు తెలుస్తున్నది. రాజమండ్రిని పాలించిన అనవేమారెడ్డి మంత్రి బెండపూడి అన్నయామాత్యుడు క్రీ.శ.1424-1426ల మధ్య ఈ ఆలయాన్ని పునరుద్ధరణ చేశాడు.
ఈ ఆలయ ప్రాంగణంలో సంగమేశ్వరునితో పాటు విశ్వేశ్వరుడు, సుబ్రహ్మణ్యేశ్వరుడు, బ్రహ్మేశ్వరుడు, వేణుగోపాలుడు కొలువై ఉన్నారు. ఈ ఆలయం సంవత్సరంలో రెండుసార్లు శివరాత్రి, సుబ్రహ్మణ్య షష్ఠి పర్వదినాలలో భక్తులతో కళకళలాడుతూ ఉంటుంది.
సర్వారాయుడు శృంగారకవి
సర్వారాయుడు శృంగారకవి (1864 - మార్చి 13, 1939) ప్రముఖ నాటకకర్త మరియు పండితుడు.
సర్వారాయుడు 1864లో పల్లంరాజు, తిలరామాంబ దంపతులకు ఇంజరంలో జన్మించాడు. ఈయన ఇంటిపేరు విస్సాప్పగడ. ఈయన పూర్వీకుడైన వెంకయ్య శృంగార పద్యాలు చెప్పడంవల్ల శృంగారకవి ఇంటిపేరుగా మారింది.
సర్వారాయుడు తన తండ్రి దగ్గర సంస్కృతం, ఆంధ్రం చదువుకున్నాడు. 1880 నుండి నరసాపురం, కిర్లంపూడి, రాజమండ్రి, పెద్దాపురం మొదలైన ప్రాంతాలలోని ఆంగ్ల పాఠశాలలో ఉపాధ్యాయుడుగా పనిచేశాడు. 1894 నుండి 1929 వరకు కాకినాడ లోని పిఠాపురం రాజా వారి కళాశాలలో పనిచేశాడు.
దాదాపు 71 కావ్యాలు రచించిన సర్వారాయుడు ఎక్కువగా పిల్లల పుస్తకాలు, స్త్రోత్రాలు రచించాడు. స్త్రీ నీతి దర్పణము (1898) రచించాడు.సర్వారాయుడు 1939, మార్చి 13న మరణించాడు.
లక్ష్మీభూపాల్
లక్ష్మీభూపాల్ (యతిరాజు భూపాల్) తెలుగు సినిమా సంభాషణ రచయిత, గీత రచయిత. చందమామ, అలా మొదలైంది, నేనే రాజు నేనే మంత్రి సినిమాలు సహా 50కి పైగా సినిమాలకు సంభాషణల రచయితగా, అనేక పాటలకు గీతకర్తగా పనిచేశాడు.
2005లో సంభవామి యుగే యుగే సినిమా సంభాషణల రచయితగా తన కెరీర్ ప్రారంభించిన లక్ష్మీభూపాల్, చందమామ (2007), అలా మొదలైంది (2011), కళ్యాణ వైభోగమే (2016), నేనే రాజు నేనే మంత్రి వంటి సినిమాలకు సంభాషణల రచన చేసి పేరొందారు. 50కి పైగా సినిమాలకు సంభాషణల రచయితగా పేరొందారు.
లక్ష్మీభూపాల్ అసలు పేరు యతిరాజ్, ఆయన ఇంటిపేరు భూపాల్. ఆయన పశ్చిమగోదావరి జిల్లా ఏలూరుకు చెందినవాడు. ఆయన తల్లిదండ్రులు పెద్దిరాజు, కనకలక్ష్మి. తండ్రి ఆర్టీసీ ఉద్యోగిగా పనిచేసేవారు. లక్ష్మీభూపాల్ తండ్రి ఆయన ఇంటరులో ఉండగా తండ్రి మరణించడంతో కుటుంబ బాధ్యతలు, ఆర్థిక సమస్యలు మీదపడ్డాయి.
చిన్నప్పటి నుంచీ బొమ్మలు వేయడం ఆసక్తి ఉండడంతో ఏదోక పనిచేసి సంపాదించాల్సిన ఆ దశలో హోర్డింగులు, బ్యానర్లు, సైన్ బోర్డులకు పెయింటింగులు వేసే పనిచేపట్టాడు. ఆ తర్వాత ఆర్టీసీలో తండ్రి మరణించే సమయానికి ఉద్యోగంలో ఉండడంతో ఆర్టీసీలో లక్ష్మీభూపాల్ కి మెకానిక్ గా ఉద్యోగం దొరికింది. కానీ ఆ ఉద్యోగం తనకి సరిపడదని, అందులో సంతృప్తి లభించదని అర్థం చేసుకుని చేరిన మూడు సంవత్సరాలకే ఉద్యోగాన్ని వదిలేశాడు. 
సిటీకేబుల్లో ఉద్యోగంలో చేరాడు. జెమినీ, ఈటీవీల్లో ప్రోగ్రాములు డిజైన్ చేసే జీకే అనే మిత్రునికి సహాయకునిగా హైదరాబాద్ వచ్చేశాడు. అదే కాలంలో కె. రాఘవేంద్రరరావు విజన్ 2020 కోసం నిర్మించిన ప్రకటనల టీంలలో ఒకదానిలో పనిచేశాడు. చిరంజీవి బ్లడ్ బ్యాంక్ కోసం కూడా ప్రకటన రూపొందించారు. ఇలా నిలదొక్కుకున్న దశలోనే ఏలూరు వెళ్ళి నాలుగు సంవత్సరాల పాటు అక్కడే ఉండాల్సివచ్చింది.
నాలుగేళ్ళ తర్వాత హైదరాబాద్ వచ్చాకా కూడా జీకే తన వద్ద ఉద్యోగం కల్పిస్తానని హామీ ఇవ్వడంతో తిరిగి క్రియేటివ్ రంగంలోకి అడుగుపెట్టాడు. ఈ దశలో నటుడు లక్ష్మీపతి సినిమాలకు రచయితగా ప్రయత్నించమని సూచిస్తూ దర్శకుడు రవిబాబుకు పరిచయం చేశాడు. రవిబాబు అప్పుడు తను తీస్తున్న సోగ్గాడు సినిమాకు రచనా బృందంలోకి లక్ష్మీభూపాల్ ను తీసుకున్నాడు. సంభవామి యుగే యుగే సినిమాకు రచయితగా పనిచేయగా, తొలిసారి క్రెడిట్స్ ఇచ్చారు. ఈ దశలో సినిమాలతో పాటుగా ఎఫ్.ఎం.రేడియోలో స్క్రిప్టులకు రచయితగా పనిచేశారు. ఎఫ్.ఎం.లో ‘మేనేజర్‌ మాణిక్యం’, ‘బేబీ మమ్మీ’, ‘చంటీ బంటీ’ వంటి కార్యక్రమాలకు ఆయన రాసిన స్క్రిప్టులు బాగా పేరుతీసుకువచ్చాయి.
ఎఫ్.ఎం. కార్యక్రమాల రచయితగా అతని ప్రతిభను గుర్తించిన ఉత్తేజ్ లక్ష్మీభూపాల్ ను కృష్ణవంశీకి పరిచయం చేశారు. లక్ష్మీభూపాల్ ప్రతిభ, శైలి నచ్చి ఆయనను చందమామ సినిమాకి రచయితగా తీసుకున్నారు. తొలినాళ్ళలో ఆయన తన స్వంతపేరైన యతిరాజు, ఇంటిపేరైన భూపాల్, అమ్మ పేరును స్ఫురిస్తూ లక్కీతో కలిపి యతిరాజ్ లక్కీ భూపాల్ అన్న స్క్రీన్ నేమ్ ఉపయోగించేవారు. ఈ సినిమాకే ఆయన పేరును కృష్ణవంశీ లక్ష్మీభూపాల్ గా మార్చారు. ఆ సినిమాలు లక్ష్మీభూపాల్ మాటలు చాలా పేరుతీసుకువచ్చాయి. అలా మొదలైంది, కళ్యాణ వైభోగమే వంటి సినిమాలకు చేసిన రచన కూడా ప్రశంసలు, గుర్తింపు తీసుకువచ్చింది. తేజ దర్శకత్వంలో, రానా కథానాయకుడిగా నిర్మితమైన నేనే రాజు నేనే మంత్రి సినిమాలో రాసిన రాజకీయ వ్యంగ్యాస్త్రాల సంభాషణలు ఆయనను సినిమా పరిశ్రమలోనూ, ప్రేక్షకుల్లోనూ సుప్రఖ్యాతుణ్ణి చేశాయి.
సినీ గీత రచయితగా ‘జజ్జనక జజ్జనక’ (మహాత్మ), ఏదో అనుకుంటే (అలా మొదలైంది), ‘నువ్‌నా తెల్ల పిల్ల బుజ్జిపిల్లా’ (పోటుగాడు), ఏజన్మ బంధమో (కళ్యాణ వైభోగమే) మొదలైన పాటలు రాశారు. మా ముగ్గురి లవ్ స్టోరీ (2017-) అనే వెబ్ సీరీస్ కి సంభాషణలు అందిస్తున్నారు.
భారతదేశ ఆర్థిక సర్వే 2017-18
భారతదేశ ఆర్థిక సర్వే 2017-18 బడ్జెట్ సమావేశాల ముందు ఈ సర్వేను లోక్‌సభ ప్రవేశపెడుతారు. ఆర్థిక సర్వే 2017-18ను కేంద్ర ఆర్థిక మంత్రి అరుణ్ జైట్లీ లోక్‌సభలో ప్రవేశపెట్టారు.
పునర్ణవి భూపాలం
పునర్ణవి భూపాలం ఒక భారతీయ చలన చిత్ర నటి.ఈమె తెలుగు చలన చిత్రాలలో నటించినది.
సినిమా చూపిస్త మావ(2015 సినిమా)
సినిమా చూపిస్త మావ 2015లో విదుదలైన ఒక తెలుగు చలన చిత్రం .నక్కిన త్రినాధ రావు ఈ చిత్రానికి రచయితా మరియు దర్శకుడు.
ఐఎన్ఎస్ కరంజ్
ఐఎన్ఎస్ కరంజ్ ఈ ఆరు జలాంతర్గాముల్లో ఒకటైన ‘ఐఎన్ఎస్ కల్వరి’ని డిసెంబర్ 14, 2017న జల ప్రవేశం చేయించారు. రెండోదైన ఐఎన్ఎస్ ఖాందారిని పరీక్షిస్తున్నారు.ం జలప్రవేశం చేసిన ‘ఐఎన్ఎస్ కరంజ్’ స్కార్పీన్ క్లాస్ జలాంతర్గాముల్లో మూడోది.
కరంజ్‌ను మజగావ్ డాక్ లిమిటెడ్ నిర్మించింది. ఫ్రెంచ్ నౌకా నిర్మాణ దిగ్గజం నేవల్ గ్రూప్ సహకారంతో 6 జలాంతర్గాములను తయారు చేస్తున్నారు. ‘ప్రాజెక్ట్ 75’లో భాగంగా వీటిని నిర్మిస్తున్నారు.
అప్పాజోస్యుల-విష్ణుభొట్ల-కందాళం ఫౌండేషన్
అప్పాజోస్యుల-విష్ణుభొట్ల-కందాళం ఫౌండేషన్ 1993లో ఆచార్య అప్పాజోస్యుల సత్యనారాయణచే ప్రారంభించబడింది. తెలుగు రాష్ట్రాల స్థాయి నాటక పోటీలు, సరిలేరు నీకెవ్వరు పేరులో విశిష్ట పురస్కారాలు, రంగస్థల సేవామూర్తి జీవితకాల సాధన పురస్కారాలు, వివిధ రంగాల్లో ప్రతిభామూర్తులకు జీవితకాల సాధన పురస్కారం వంటి కార్యక్రమాలు నిర్వహిస్తుంది. అంతేకాకుండా, గత పాతికేళ్లుగా (1994 నుండి) కొన్ని వందల కథలను నాటికలుగా మార్చి పోటీ ప్రదర్శనలను అందిస్తూ, గత పద్నాలుగేళ్లుగా తుది ప్రదర్శనకు ఎంపికైన నాటికల సంపుటి కూడా ప్రచురిస్తుంది.
సీతమ్మ అందాలు రామయ్య సిత్రాలు
సీతమ్మ అందాలు రామయ్య సిత్రాలు 2016లో విడదలైన తెలుగు చలన చిత్రం.ఈ చిత్రానికి గవిరెడ్డి శ్రినివాస్ రెడ్డి రచయితా మరియు దర్శకుడు.రాజ్ తరుణ్, అర్థన బిను ముఖ్య పాత్రలు పొషించారు.జనవరి 29 2016లో ఈ చిత్రం విదుదలైనది.
శ్రీ రామ్ (రాజ్ తరుణ్) ఒక యువ గ్రామ వాసి, అతను చిన్న వయస్సు నుండి సీత మహాలక్ష్మి (అర్థన బిను) ను ప్రేమిస్తాడు.శ్రీ రామ్ గ్రామంలోనే ఉంటాడు కాని సీత ఉన్నత విద్య కోసం నగరానికి వెళుతుంది మరియు సెలవుల్లో గ్రామానికి వస్తూ ఉంటుంది. శ్రీ రామ్ మరియు సీత మంచి స్నేహితులు అయ్యారు.
శ్రీ రామ్ ఆమెను అనేక విధాలుగా ఆకట్టుకోవడానికి ప్రయత్నిస్తాడు మరియు చిత్రం యొక్క మొదటి సగం అంతటా అతని ప్రేమను వ్యక్తీకరించడానికి ప్రయత్నిస్తాడు.రామ్ ఆమెను ప్రేమిస్తున్నాడని తెలుసుకున్నప్పుడు సీత తన ప్రతిపాదనను తిరస్కరిస్తుంది.రెండవ సగం రామ్ ఆమె ప్రేమను ఎలా సాధించాడు మరియు సితా యొక్క కుటుంబం తన నిర్ణయంతో మరియు కొన్ని సవాళ్ళను అధిగమించి ఎలా ఆకట్టుకున్నడో ఉంటుంది.
సోనారిక భాడోరియా
సోనారిక భాడోరియా(జులై 3 1994లో జన్మించారు) ఒక భారతీయ చలన చిత్ర నటి.ఆమె "దేవొన్ కా దేవ్ మహాదేవ్" అనే హిందీ దారావాహికలో పార్వతి మరియు ఆది శక్తి పాత్రలు పొషించటం ద్వారా మంచి పేరు సంపాదించుకున్నరు.
సొనారికా తండ్రి నిర్మాణ సంస్థలో ఉన్నాడు, అయితే ఆమె తల్లి గృహిణి.ఆమె ముంబైలో పుట్టి పెరిగారు.యశోథమ్ ఉన్నత పాఠశాల నుండి చదువుకున్నాడు మరియు ఆమె పూర్వ-విశ్వవిద్యాలయ విద్యను D.G. రుపరేల్ కళాశాలలో చేసారు.
2011 లో లైఫ్ ఓక్లో ప్రసారమైన "తుమ్ దేనా మేరా సాథ్" టెలివిజన్ షోలో సోనారికా నటించటం ప్రారంభించినది. ."తుమ్ దేనా మేరా సాథ్" తర్వాత ఆమె "దేవొన్ కా దేవ్ మహాదేవ్" లో పార్వతిగా నటించారు . పార్వతి / ఆదిశక్తి మరియు దుర్గా మరియు మహాకాళి యొక్క పాత్రకు ఆమె ఎంతో కీర్తి మరియు ప్రజాదరణ వచ్చింది..
సోనీ ఎంటర్టైన్మెంట్ టెలివిజన్లో భారతీయ చారిత్రక ధారావాహిక అయిన "పృథ్వీ వల్లభ్-ఇతిహాస్ భీ, రహాసయా భీ" - లో మృణాల్వతి పాత్రలో (స్త్రీ ప్రధాన పాత్ర) ఆమె నటించింది.
2015 లో, సోనారికా తెలుగు సినిమాలో జాదగోడులో ప్రధాన పాత్ర పోషించారు.ఆ తరువాత అమె స్పీడున్నోడు చిత్రంలో నటించారు. ఫిబ్రవరి 2016 లో ఈ చిత్రం విడుదలైంది మరియు ఆమె నటనకు ఆమె ప్రశంసలు అందుకుంది.2016 లో విడుదలైన రెండో చిత్రం మంచూ విష్ణు మరియు రాజ్ తరుణ్ సరసన నటించిన ఈడోరకం ఆడోరకం .
కిట్టు ఉన్నాడు జాగ్రత్త(సినిమా)
కిట్టు ఉన్నాదు జాగ్రత్త 2017లో విడుదలైన తెలుగు సినిమా.ఈ చిత్రంలో రాజ్ తరుణ్, అను ఇమాన్యల్, అర్భాజ్ ఖాన్ ముఖ్య పాత్రలు పొషించారు.ఈ చిత్రం మార్చి 3 2017న విడుదలైనది.ఈ చిత్రం మార్చి 3, 2017 న తెలంగాణ, ఆంధ్రప్రదేశ్ అంతటా విడుదలైంది.
యథావాక్కుల అన్నమయ్య
తాళ్ళపాక అన్నమయ్య పేరున మరొక కవి కలడు.
యథావాక్కుల అన్నమయ్య శివకవులలో ఒకడుగా ప్రసిద్ది చెందిన వాడు. శతక కవులలోనే కాదు, తోలి తెలుగు కవులలోనే ఒకడు. తిక్కన సోమయాజిగారి కాలానికి కొంచెంముందో, వెనకో జీవించినవారు. ఈయన పద్యరచనలో చూపించిన నైపుణ్యం, ధారా, సమాసాల కూర్పూ ఈయన్ని తెలుగులో అగ్రశ్రేణి కవుల స్థాయిలో నిలిపేవే. తరువాతి శతాబ్దాలలో, ధూర్జటి వంటి మహా కవులు అన్నమయ్య కవిత్వస్ఫూర్తితోనే ‘కాళహస్తీశ్వర శతకం’ లాంటి అద్భుతమైన శతకాలు రచించారనడం అతిశయోక్తి కాదు.
ఈ అన్నమయ్య తూర్పుగోదావరిజిల్లా పట్టిసం ప్రాత్రంవారని కొందరన్నారు. కర్నూలుజిల్లాలో దూది కొండ (ప్రత్తికొండ) ప్రాంతంవాడని మరికొందరన్నారు. భారతీయ కవి జీవితాల విషయంలో ఇలాంటి వివాదాలు ఇదమిత్థం అని తేల్చే అవకాశమే కనిపించదు.
ఒక పద్యంలో శ్రీశైలక్షేత్రం ప్రస్తావన ఉంది తప్ప. ఈ సర్వేశ్వరుడు ఏ ఒక్క ప్రాంతానికో, పుణ్యక్షేత్రానికో చెందిన దేవుడు అని కవి చెప్పలేదు.
సర్వేశ్వర శతకం
యథావాక్కుల అన్నమయ్య కృష్ణానదీతీరంలో సత్రశాలలోని మల్లికేశ్వరుని సేవించి సర్వేశ్వరా శతకాన్ని రచించాడట. అది రచించే సమయంలో ఆయన ఒక ప్రతిజ్ఞచేసికొని వ్రాయటం ప్రారంభించాడట. అదేమిటంటే తను వ్రాసిన పద్యం కృష్ణానదిలో వేస్తే అది ఎదురీది వస్తే తను తీసుకొని తరువాత పద్యం మొదలు పెడతాడు. అదిరాక పోయిన గండకత్తెరతో తలను ఉత్తరించుకుంటాడట. అలానే జరుగుతూంది పద్యాలు రాస్తున్నాడు
ఈ క్రింది పద్యం నదిలో వేశాడు అదిరాలేదు వెంటనే గండకత్తెర అందుకొన్నాడట. ఆ పద్యం చూడండి.
ఇంతలో పసులకాపరి ఆ తాటియాకు తెచ్చి ఇవ్వగా ఆ ప్రయత్నము ఉపశమించెను. అయితే అందులో ఈయన వ్రాసిన పద్యం బదులుగా మరొక పద్యం ఉంది. అందులో ఆ పద్యం...
అని ఉన్నదట. ఈ గాథ ఎంతవరకు సత్యమో రెంటిలోను శివార్చనకు ఫలితం రెండు రకాలుగా కనిపిస్తున్నది. మొదటిది సకామార్చనగాను, రెండవది నిష్కామార్చనగాను ఉన్నదని ఇందులో రెండవది మేలైనది కావున పసులకారికి దొరికినదని - ప్రాజ్ఞులు చెప్పడం జరిగింది. (ఈ విషయం శతకవాఙ్మయ సర్వస్వం పుట - 31,32లలో కలదు.)
కమల సురయ్య
కమల సురయ్య (జననం:  1934 మార్చి 31 - 2009 మే 31).భారత ఆంగ్ల రచయిత్రి మరియు మలయాళ భాష రచయిత. కమల సురయ్య చిన్న కథలు మరియు స్వీయ చరిత్రలు రచించేవారు.  మహిళల సమస్యలు, పిల్లల సంరక్షణ, ఇతరులతో సహా వివిధ అంశాలపై కాలమ్స్  వ్రాసేవారు.
ఆమె లైంగిక వివక్షకు సంబంధించి నిష్పక్షపాతంగా తన రచనలను ప్రచురించి తనకంటూ ఒక గుర్తింపు తెచ్చుకున్నారు.  
ఆమె మహిళలపై తను చేసిన కృషికి  ఫిబ్రవరి 1, 2018 న గూగుల్ తన బొమ్మతో డూడుల్ ని ప్రచురించింది.ఆమె మీనా కందసామి వంటి వర్ధమాన రచయిత్రుల పుస్తకాలకు ముందుమాటలు, అభిప్రాయాలు కూడా రాస్తుంటుంది.
తన 75వ ఏట 2007 మే 31 రోజున పూణేలోని ఆసుపత్రిలో మరణించారు.
భక్తిసిద్ధాంత సరస్వతీ ఠాకూరు
శ్రీల భక్తిసిద్ధాంత సరస్వతీ గోస్వామి గౌడీయ వైష్ట్నవ ఆచార్యులు.ఈయన కృష్ణుడినుండి వస్తున్నా గురుశిష్య పరంపరలో ఆచార్యులు .గౌడీయ మఠ స్థాపకులు.ఈయన చిన్ననాటినుచే కృష్ణ చైతన్యంలో తన తండ్రి గారి నుంచి శిక్షణ పొందిన వారు.అద్భుతమైన సంస్కృత పండిచ్య మును కలిగినవారు.ఈయన గురువు గారు గౌరకిషోర బాబాజి గారు.శ్రీల భక్తిసిద్ధాంత సరస్వతీ గోస్వామి ఇస్కాన్ సంస్థాపకచార్యుల గురువుగారు .ఈయన ఆజ్ఞ మేరకే ప్రభుపాదులవారు కృష్ణ చైతన్యాన్ని ప్రపంచవ్యాప్తంగా [ప్రచారం చేశారు .శ్రీల భక్తిసిద్ధాంత సరస్వతీ గోస్వామి ఎన్నో గ్రంథ రచనలు కూడా చేశారు.వాటివివరాలు గౌడీయ మఠంలోను ,ఇస్కాన్ కేంద్రాలలోను లభిస్తాయి.ఉచితంగా ఇస్కాన్ వెబ్ సైట్స్ లో కూడా లభిస్తున్నాయి.వీరి ప్రధాన ద్యేయం ప్రతి జీవిలో దాగిఉన్న కృష్ణ ప్రేమను జాగృతం చెయ్యడమే .దానికి ఏకైక మార్గం హరే కృష్ణ హరే కృష్ణ కృష్ణ కృష్ణ హరే హరే హరే రామ హరే రామ రామ రామ హరే హరే ఈ మహా మంత్రాన్ని జయించడమే అని తెలియజేస్తారు.ఇది అన్ని విధానాలకన్నా సులభమైనది మరియు భగవంతునికి ప్రియమైనది అని శాస్త్రదారాలను చూపిస్తూ సర్వ జీవులను భగవద్ మార్గంలో నడిపించడమే తమ జీవిత ధ్యేయంగా సాగుతారు.
జానకి వెడ్స్ శ్రీరామ్
జానకి వెడ్స్ శ్రీరామ్ 2003, సెప్టెంబర్ 11న విడుదలైన తెలుగు చలనచిత్రం. అంజిశ్రీను దర్శకత్వం వహించిన ఈ చిత్రంలో రోహిత్, గజాలా, రేఖ వేదవ్యాస్, ఆహుతి ప్రసాద్, జి. నారాయణరావు, రేవతి, ప్రేమ, చలపతి రావు, కైకాల సత్యనారాయణ, ఎల్. బి. శ్రీరామ్, ఎమ్.ఎస్.నారాయణ, ఆలీ, సుధ, కార్తీక్, అపూర్వ, వైజాగ్ ప్రసాద్ ముఖ్యపాత్రలలో నటించగా, ఘంటాడి కృష్ణ సంగీతం అందించారు.
సురభి (నటి)
సురభీ ఒక భారతీయ చలన చిత్ర నటి.ఈమె ఎక్కువగా తెలుగు మరియు తమిళ చిత్రాలలో నటిస్తుంది.ఈమె ఢిల్లీలో జన్మించిది మరియు 2013లో "ఇవన్ వేరే మాదిరి"అనే తమిళ చిత్రంతో చలన చిత్రరంగ ప్రేవేశం చేసింది.
పోరెడ్డి రంగయ్య
పోరెడ్డి రంగయ్య తెలంగాణ రాష్ట్రానికి చెందిన ప్రముఖ కవి, రచయిత, ఉపాధ్యాయుడు మరియు పరిశోధకుడు. ఆలేరులో తేజ ఆర్ట్స్ క్రియేషన్స్ అనే సాహిత్య సంస్థను నెలకొల్పి, సాహిత్య కార్యక్రమాలు నిర్వహిస్తున్నాడు. ప్రస్తుతం యాదాద్రి - భువనగిరి జిల్లా రచయితల సంఘం అధ్యక్షునిగా పనిచేస్తున్నాడు.
రంగయ్య 1966, మార్చి 10న చంద్రయ్య, రాజమ్మ దంపతులకు ఆలేరు మండలం గుండ్లగూడెంలో జన్మించాడు. స్వగ్రామంలో పాఠశాల విద్యను, ఆలేరు లో ఇంటర్మీడియట్ విద్యను, హైదరాబాద్ లోని నిజాం కళాశాలలో డిగ్రీని చదివాడు. తెలుగు సాహిత్యంపై ఆసక్తితో ఉస్మానియా విశ్వవిద్యాలయంలో ఎంఏ పూర్తిచేశాడు. అనంతరం ‘సీమకథలు – సామాజికాంశాలు’ అనే అంశంపై ఎం.ఫిల్, ‘ఆచార్య తిరుమల కావ్యాలు – పరిశీలన’ అంశంపై పిహెచ్.డి పూర్తిచేశాడు. అంతేకాకుండా తెలుగు పండిత్ శిక్షణ, బీఈడి డిగ్రీలు అందుకున్నాడు.
కొంతకాలం ప్రైవేట్ కళాశాలలో లెక్చరర్ గా పనిచేసిన రంగయ్యకు 1996లో ప్రభుత్వ ఉపాధ్యాయుడిగా ఉద్యోగం వచ్చింది. కొలనుకొండ, షారాజీపేటలలోని పాఠశాలలో విద్యను బోధించి ప్రస్తుతం రాయగిరి ఉన్నత పాఠశాలో ఉద్యోగం చేస్తున్నాడు.
ఎటువంటి సాహిత్య నేపథ్యం లేకపోయినా పల్లె వాతావరణంలో పుట్టడంవల్ల పాఠశాల స్థాయినుండే రంగయ్యకు సాహిత్యంపై ఆసక్తి ఉండేది. దానికితోడు తనకు తెలుగు బోధించిన డాక్టర్ లింగంపల్లి రామచంద్ర ప్రభావం రంగయ్యపై పడింది.
సాహిత్యరంగానికి ప్రోత్సాహం అందించాలనే ఉద్ధేశ్యంతో రంగయ్య తేజా ఆర్ట్స్ సంస్థను ప్రారంభించాడు. 2006, ఆగస్టు 14న హైదరాబాదులోని తెలుగు విశ్వవిద్యాలయంలో డా. సి. నారాయణరెడ్డి జ్యోతి ప్రజ్వలనతో తేజా ఆర్ట్స్ సంస్థ ప్రారంభించబడింది. ఈ సంస్థ గ్రంథావిష్కరణలతోపాటూ తేజ పురస్కారాల ప్రదానం కూడా నిర్వహిస్తుంది. ప్రతి సంవత్సరం వార్షికోత్సవం సందర్భంగా జీవన సాఫల్య పురస్కారం, డా. సి. నారాయణరెడ్డి సాహితీ పురస్కారం, తేజ విశిష్ట సాహితీ పురస్కారం, ఆచార్య తిరుమల సాహితీ పురస్కారం, పోరెడ్డి రాజమ్మ స్మారక సాహితీ పురస్కారం అందజేస్తుంది.
రంగయ్య మంచి వక్త అవడంతో అనేక సాహిత్య, సామాజిక కళా రంగాలకు సంబంధించిన వక్తగా పాల్గొంటూ వ్యక్తిత్వ వికాస ప్రసంగాలు కూడా చేస్తున్నాడు.
ఫ్రీడంబాక్స్
ఫ్రీడంబాక్స్ అన్నది ఒక కమ్యూనిటీ ప్రాజెక్టు, ఇది సామాజిక మాధ్యమాల కోసం, ఈమెయిల్, ఆడియో/వీడియో కమ్యూనికేషన్ల పంపిణి కోసమై మరియు వ్యక్తిగత సర్వర్లను ఏర్పాటుచేసుకోగలిగే స్వేచ్ఛా సాఫ్టువేరు
. ఈ ప్రాజెక్ట్ ఫిబ్రవరి 2, 2010 న న్యూయార్క్ ఇంటర్నెట్ సొసైటీ సమావేశంలో ఎబెన్ మొగ్లెన్ ప్రకటించారు.
ఫ్రీడంబాక్స్ ప్రాజెక్తు సభ్యుల ప్రకారం
On February 4, 2011, Moglen formed the FreedomBox Foundation to become the organizational headquarters of the project, and on February 18, 2011, the foundation started a campaign to raise $60,000 in 30 days on the crowdfunding service, Kickstarter. The goal was met on February 22, and on March 19, 2011, the campaign ended after collecting $86,724 from 1,007 backers.
రక్తబంధం
రక్తబంధం డిసెంబర్ 13, 1980న విడుదలైన తెలుగు సినిమా.మిత్రుడు ధర్మారావు సహాయంవల్ల పైకి వచ్చిన శ్రీనివాసరావు తన ఆస్తిలో సగభాగం ధర్మారావుకు ఇవ్వాలని నిశ్చయించుకుంటాడు. ఇంతలో శ్రీనివాసరావు హత్యచేయబడి, ఆ హత్యానేరం ధర్మారావుపై మోపబడుతుంది. ధర్మారావు జైలుకు వెళతాడు. ధర్మారావు కొడుకులిద్దరూ ఒకరికొకరు చిన్నప్పుడే దూరమవుతారు. పెద్దవాడు భగత్‌కు తాగుడు, జూదం, దొంగతనాలు అన్నీ అలవడతాయి. అయినా మనసు మంచిదే. చిన్నవాడు తిలక్ పోలీసాఫీసరు అవుతాడు. శ్రీనివాసరావు కొడుకు చిత్తరంజన్ మేనమామ పెంపకంలో విలాసాలతో బ్రతుకుతుంటాడు. ఒక ఘటనతో ఎవరు ఎవరో తెలుసుకుంటారు. చిత్తరంజన్ మనసు మారుతుంది. భగత్, తిలక్‌లతో కలిసి ముగ్గురూ ఏకం అవుతారు. చిత్తరంజన్ ఆస్తిపై కన్ను వేసిన మేనమామ, స్వంత తోబుట్టువుకన్నా ఎక్కువగా చూసుకుంటున్న మల్లిని చంపివేసి ఆ హత్యానేరాన్ని చిత్తరంజన్‌పై వేస్తాడు. చిత్తరంజన్‌పై భగత్ కత్తిగడతాడు. పోలీస్ ఆఫీసర్‌గా అసలు హంతకుడిని పట్టుకోవలసిన బాధ్యత తిలక్‌పై పడుతుంది.
జామా మసీదు, సాహెబ్‌నగర్, హైదరాబాదు
జామా మసీదు తెలంగాణ రాష్ట్ర రాజధాని హైదరాబాదులో ఉన్న అతి పురాతన మసీదుల్లో ఒకటి. హయత్ నగర్ మండలం సాహెబ్‌నగర్‌ లో ఉన్న ఈ ప్రార్థనామందిరం, చివరి నిజాం మీర్ ఉస్మాన్ అలీ ఖాన్ కాలంలో అప్పటి ప్రధానమంత్రి మూడో సాలార్జంగ్ (యూసుఫ్ అలీఖాన్) చొరవతో నిర్మించబడింది.
హయత్ నగర్ మండలం సాహెబ్‌నగర్‌లో ఉన్న ఈ మసీదు వందేళ్ల క్రితం నిర్మించబడింది. జుమా నమాజ్ (శుక్రవారం ప్రార్థన) తో ప్రారంభం అయినట్లు మసీదులో ఉన్న శిలాఫలకంలో పేర్కొన్నారు. నిజాం కాలంలో ఈ ప్రాంతంలో భగ్గీఖానా (గుర్రాల శాల) ఉండేది. అప్పటి నిజాం సర్కార్‌ లో ప్రధానమంత్రి అయిన మూడో సాలార్జంగ్‌ ఈ ప్రాంతానికి వస్తుండడమేకాకుండా, భగ్గీఖానా సమీపంలో ఉన్న పెద్దబావి నుంచి ఆయనకు ప్రతిరోజూ గుర్రపు బండిపై తాగునీళ్లు తీసుకువెళ్లేవారు. అందువల్ల ఇక్కడ ఒక మసీదు ఉండాలన్న ఉద్దేశ్యంతో జామా మసీదు నిర్మాణం చేపట్టారని చరిత్రకారుల అభిప్రాయం. సాయెబులు అధికంగా నివాసముండడం కారణంగా గ్రామానికి సాహెబ్‌నగర్ అనే పేరు వచ్చిందని చరిత్ర తెలుపుతోంది.
మసీదు నిర్మాణం పూర్తిగా మట్టితోనే జరిగింది. వనస్థలిపురం ప్రాంతంలో పురాతనమైన మసీదు ఇదేనని, వందేళ్లు పూర్తయినా ఇప్పటికీ చెక్కుచెదరలేని అక్కడి స్థానికులు చెబుతున్నారు. 2012లో మసీదు పక్కన పునర్నిర్మాణం చేసి 200 మంది నమాజ్ చేసుకునేలా రూపుదిద్దబడింది.
హౌరాబ్రిడ్జ్ (సినిమా)
హౌరాబ్రిడ్జ్ 2018 ఫిబ్రబరి 3 న విడుదలైన తెలుగు సినిమా.
చిన్నప్పుడు మాచవరం వంతెన వలన అర్జున్ (రాహుల్ రవీంద్రన్), శ్రుతి అలియాస్‌ స్వీటీ (మనాలి రాథోడ్‌) మధ్య పరిచయం ఏర్పడుతుంది. నాటి నుంచి స్వీటీని మర్చిపోలేని అర్జున్‌ ఆమే తన జీవిత భాగస్వామిగా భావిస్తుంటాడు. 18 ఏళ్ల తర్వాత స్వీటీని వెతుక్కుంటూ మాచవరానికి వస్తాడు. అక్కడే సాఫ్ట్‌వేర్‌ ఉద్యోగం చేస్తున్న స్వీటీ (చాందిని చౌదరి).. చిన్నప్పటి నుంచి తనను చదివించి, పెద్ద చేసిన బావ అజయ్‌ (అజయ్‌)ని పెళ్లి చేసుకోవాలని నిర్ణయించుకుంటుంది. కానీ, అర్జున్‌ ఆమెను తన స్వీటీ అనుకుని దగ్గరవుతాడు. క్రమంగా స్వీటీ కూడా అతడ్ని ఇష్టపడుతుంది. ఇంతలో అర్జున్‌కు తను చిన్నప్పుడు చూసిన అసలు స్వీటీ.. శ్రుతి అనే విషయం తెలుస్తుంది. దీంతో స్వీటీ(చాందిని చౌదరి)కి ఒక వీడియో సందేశం పంపి, శ్రుతిని వెతుక్కుంటూ వెళ్లిపోతాడు. ఇంతలో స్వీటీ అర్జున్‌తో ప్రేమ విషయాన్ని తన బావకు చెబుతుంది. ఆ తర్వాత అర్జున్‌ దూరమయ్యాడని తెలుసుకొని ఆత్మహత్యాయత్నానికి ప్రయత్నిస్తుంది. మరి అర్జున్‌, శ్రుతి కలిశారా?, స్వీటీ పెళ్లి ఎవరితో జరిగింది? అనేది మిగిలిన కథలో భాగం.